open-index/open-wikipedia-markdown huggingface dataset:
కెప్టెన్ (2022 సినిమా)

**కెప్టెన్** 2022లో విడుదలైన తెలుగు సినిమా. థింక్ స్టూడియోస్ అసోసియేషన్‌తో ది స్నో పీపుల్ బ్యానర్‌పై తమిళంలో టి. కిషోర్, ఆర్య నిర్మించిన ఈ సినిమాను తెలుగులో ఈ సినిమాను శ్రేష్ఠ్ మూవీస్ ద్వారా సుధాకర్ రెడ్డి విడుదల చేశాడు. ఆర్య, ఐశ్వర్య లక్ష్మి, సిమ్రాన్, హరీశ్ ఉత్తమన్, కావ్య శెట్టి, గోకుల్ నాథ్ ప్రధాన పాత్రల్లో నటించిన ఈ సినిమాకు శక్తి సౌందర్ రాజన్ దర్శకత్వం వహించగా సెప్టెంబర్ 8న ఈ సినిమాను విడుదల చేశారు.
## నటీనటులు
* ఆర్య
*ఐశ్వర్య లక్ష్మి
*సిమ్రాన్
*హరీశ్ ఉత్తమన్
*కావ్య శెట్టి
*గోకుల్ నాథ్
*రాజ్ భరత్ 
*త్యాగరాజన్ 
*మాళవిక అవినాష్
*విన్సన్ట్ అశోకన్ 
*ఆదిత్య మీనన్
   
## సాంకేతిక నిపుణులు
*బ్యానర్: ది స్నో పీపుల్, శ్రేష్ఠ్ మూవీస్
*నిర్మాత: టి. కిషోర్, ఆర్య, సుధాకర్ రెడ్డి
*కథ, స్క్రీన్‌ప్లే, దర్శకత్వం: శక్తి సౌందర్ రాజన్
*సంగీతం: డి. ఇమ్మాన్
*సినిమాటోగ్రఫీ: ఎస్. యువ
*ఎడిటర్ : ప్రదీప్ ఇ. రాఘవ్
*ఎగ్జిక్యూటివ్ నిర్మాత : కె. మాధవన్
*ప్రొడక్షన్ కంట్రోలర్ : ఎస్. శివ కుమార్
*సౌండ్ డిజైన్ : అరుణ్ శీను
*సౌండ్ మిక్స్ : తపస్య నాయక్
*కలరిస్ట్ : శివ శంకర్ .వి
* వీఎఫ్ఎక్స్‌ సూపర్ వైజర్ : వి. అరుణ్ రాజ్
*కాస్ట్యూమ్ డిజైనర్ : దీపాలీ నూర్
*స్టంట్ డైరెక్టర్ : ఆర్. శక్తి శరవణన్, కె. గణేష్
*ప్రొడక్షన్ డిజైన్ : ఎస్.ఎస్. మూర్తి

## మూలాలు

## బయటి లింకులు
* 

వర్గం:2022 తెలుగు సినిమాలు
జాదవ్‌పూర్ లోక్‌సభ నియోజకవర్గం

**జాదవ్‌పూర్ లోక్‌సభ నియోజకవర్గం** భారతదేశంలోని 543 లోక్‌సభ నియోజకవర్గాలలో, పశ్చిమ బెంగాల్‌ రాష్ట్రంలోని 42 లోక్‌సభ నియోజకవర్గాలలో ఒకటి. 
## లోక్‌సభ నియోజకవర్గం పరిధిలో అసెంబ్లీ స్థానాలు

## ఎన్నికైన లోక్‌సభ సభ్యులు

## మూలాలు

వర్గం:పశ్చిమ బెంగాల్ లోక్‌సభ నియోజకవర్గాలు
బోల్‌పూర్ లోక్‌సభ నియోజకవర్గం

**బోల్ పూర్  లోక్‌సభ నియోజకవర్గం** పశ్చిమ బెంగాల్ రాష్ట్రంలోని లోక్‌సభ స్థానం. బోల్పూర్ లోక్‌సభ నియోజకవర్గంలోని నాలుగు అసెంబ్లీ స్థానాలు బీర్భూమ్ జిల్లాలో, మూడు బర్ధమాన్ జిల్లాలో ఉన్నాయి. ఈ నియోజకవర్గం 2004 వరకు జనరల్ సీటుగా, 2009 సాధారణ ఎన్నికల నుండి ఎస్సీ రిజర్వ్ చేయబడింది.
## లోక్‌సభ నియోజకవర్గం పరిధిలో అసెంబ్లీ స్థానాలు

## ఎన్నికైన లోక్‌సభ సభ్యులు

## మూలాలు

## వెలుపలి లంకెలు

వర్గం:పశ్చిమ బెంగాల్ లోక్‌సభ నియోజకవర్గాలు
వర్గం:షెడ్యూల్డ్ కులాలకు కేటాయించిన లోక్‌సభ నియోజకవర్గాలు
చప్రా లోక్‌సభ నియోజకవర్గం

**చప్రా లోక్‌సభ నియోజకవర్గం** బీహార్‌లోని 40 పార్లమెంటరీ నియోజకవర్గాలలో ఒకటి. ఈ నియోజకవర్గం 2008 వరకు ఉనికిలో ఉంది, ఆ తర్వాత లోక్‌సభ నియోజకవర్గాల పునర్విభజనలో భాగంగా సరన్ నియోజకవర్గంగా ఏర్పడింది.
## లోక్‌సభ నియోజకవర్గం పరిధిలో అసెంబ్లీ స్థానాలు

# తారయ్యా
# మర్హౌరా
# అమ్నూర్
# చాప్రా
# గర్ఖా
# పర్సా
# సోన్‌పూర్

## ఎన్నికైన లోక్‌సభ సభ్యులు

* 1952: *నియోజకవర్గం ఉనికిలో లేదు*
* 1957: రాజేంద్ర సింగ్, ప్రజా సోషలిస్ట్ పార్టీ 
* 1962: రాంశేఖర్ ప్రసాద్ సింగ్, భారత జాతీయ కాంగ్రెస్
* 1967: రాంశేఖర్ ప్రసాద్ సింగ్, భారత జాతీయ కాంగ్రెస్
* 1971: రాంశేఖర్ ప్రసాద్ సింగ్, భారత జాతీయ కాంగ్రెస్
* 1977: లాలూ ప్రసాద్ యాదవ్, జనతా పార్టీ 
* 1980: సత్య దేవ్ సింగ్, జనతా పార్టీ 
* 1984: రామ్ బహదూర్ సింగ్, జనతా పార్టీ 
* 1989: లాలూ ప్రసాద్ యాదవ్, జనతాదళ్ (1990లో బీహార్ ముఖ్యమంత్రిగా బాధ్యతలు చేపట్టాక రాజీనామా చేశాడు)
* 1990 : లాల్ బాబు రాయ్, జనతాదళ్ (ఉప ఎన్నిక) 
* 1991: లాల్ బాబు రాయ్, జనతాదళ్
* 1996: రాజీవ్ ప్రతాప్ రూడీ, భారతీయ జనతా పార్టీ
* 1998: హీరా లాల్ రాయ్, రాష్ట్రీయ జనతా దళ్
* 1999: రాజీవ్ ప్రతాప్ రూడీ, భారతీయ జనతా పార్టీ
* 2004: లాలూ ప్రసాద్ యాదవ్, రాష్ట్రీయ జనతాదళ్
** 2004లో, రిగ్గింగ్ ఆరోపణల కారణంగా చప్రా (छपरा) లోక్‌సభ ఎన్నికలు వాయిదా పడ్డాయి. 2004 మే 31న రీపోలింగ్ జరిగింది. రీపోలింగ్ తర్వాత జరిగిన ఎన్నికల్లో లాలూ ప్రసాద్ యాదవ్ విజయం సాధించాడు.
* 2008 నుండి : సరన్ లోక్‌సభ నియోజకవర్గం

## మూలాలు

## వెలుపలి లంకెలు
వర్గం:బీహార్ మాజీ లోక్‌సభ నియోజకవర్గాలు
ఎలిజబెత్ II

**ఎలిజబెత్ II** (ఎలిజబెత్ అలెగ్జాండ్రా మేరీ; 21 ఏప్రిల్ 1926 - 8 సెప్టెంబర్ 2022) 6 ఫిబ్రవరి 1952 నుండి 8 సెప్టెంబర్ 2022న వరకు యునైటెడ్ కింగ్‌డమ్ & 14  కామన్వెల్త్ రాజ్యాలు రాణి. ఆమె 22 ఏండ్ల‌కే బ్రిట‌న్ రాణిగా బాధ్యతలు చేపట్టి  బ్రిట‌న్ రాజ‌రిక చ‌రిత్ర‌లో అత్య‌ధిక కాలం 70 ఏండ్లు పాలించిన రాణిగా 2015లో రికార్డు సృష్టించింది.
## మరణం
ఎలిజబెత్ II అనారోగ్య కార‌ణాల‌తో చికిత్స పొందుతూ స్కాట్లాండ్ లోని బాల్మ‌ర‌ల్ కోట‌లో 2022 సెప్టెంబర్ 8న మరణించింది.

## మూలాలు

వర్గం:1926 జననాలు
వర్గం:2022 మరణాలు
గంగశెట్టి అరవింద్ కుమార్

**గంగాశెట్టి అరవింద్ కుమార్,** తెలంగాణకు చెందిన మాజీ క్రికెట్ క్రీడాకారుడు. 1994 నుండి 2004 మధ్యకాలంలో హైదరాబాద్ క్రికెట్ టీం తరపున ఫస్ట్-క్లాస్ మ్యాచ్‌లు ఆడాడు. ఎడమచేతి వాటం ఓపెనర్ అయిన అరవింద్ ఫస్ట్ క్లాస్ గేమ్‌లలో మూడు సెంచరీలు, 12 అర్థ సెంచరీలు సాధించాడు.

## జననం
అరవింద్ కుమార్ 1973 అక్టోబరు 4న తెలంగాణ రాష్ట్రం, హైదరాబాదులో జన్మించాడు.

## క్రికెట్

### ఫస్ట్-క్లాస్
1994-95 మధ్య ఫస్ట్-క్లాస్ క్రికెట్ లోకి ఆరంగ్రేటం చేశాడు. 2004 మార్చి 14 నుండి 16 వరకు వాంఖేడేలో ముంబై క్రికెట్ జట్టుతో జరిగిన మ్యాచ్ లో చివరిసారిగా ఆడాడు. 43 మ్యాచ్‌ల్లో 31.02 బ్యాటింగ్ సగటుతో 2,141 పరుగులు చేశాడు. ఇందులో 3 సెంచరీలు, 14 అర్థసెంచరీలు ఉన్నాయి. 141 పరుగులతో అత్యధిక వ్యక్తిగత స్కోర్ చేశాడు. 'కేరళతో జరిగిన రంజీ ట్రోఫీలో మొదటి బంతిని ఆడి, చివరి బ్యాట్స్‌మెన్‌గా ఔట్ అయ్యాడు.

## స్క్వాష్
ఇంగ్లండ్‌లో ప్రొఫెషనల్ క్రికెట్ ఆడుతున్నప్పుడు, ఫిట్‌నెస్ కోసం స్క్వాష్ ఆట ప్రారంభించాడు. 2004లో ఫస్ట్ క్లాస్ క్రికెట్‌ నుండి రిటైరైన తర్వాత స్క్వాష్ ఆడడం ప్రారంభించిన అరవింద్, 2008లో స్క్వాష్‌ను సీరియస్ తీసుకున్నాడు. మొదటి టోర్నమెంట్‌లో సికింద్రాబాద్ ఓపెన్‌లో 34 సంవత్సరాల వయస్సులో 35+ టైటిల్‌ను గెలుచుకున్నాడు. బెంగళూరులో జరిగిన జీఎంఎస్ టోర్నమెంట్‌లో పాల్గొని 35 ఏళ్ళు పైబడిన విభాగంలో రన్నరప్‌గా నిలిచాడు. స్టేట్ స్క్వాష్ ఛాంపియన్‌షిప్‌లో ఐదు టైటిళ్ళను, రెండుసార్లు (2005, 2007) రెండు 35+ నేషనల్స్‌ను గెలుచుకున్నాడు.

నెట్‌ప్లే క్లోజ్డ్ తెలంగాణ రాష్ట్ర స్క్వాష్ ఛాంపియన్‌షిప్‌లో గంగశెట్టి అరవింద్ కుమార్ పురుషుల సింగిల్స్ 45+ టైటిల్‌ను గెలుచుకోగా, అరవింద్ కుమారుడు గంగశెట్టి ధ్రువ్ కుమార్ బాలుర అండర్-17 ను గెలుచుకున్నాడు. ఒకే టోర్నమెంట్‌లో తండ్రీ కొడుకులు తమ తమ విభాగాల్లో ఛాంపియన్‌లుగా నిలవడం చాలా అరుదు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1973 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా క్రీడాకారులు
వర్గం:క్రికెట్ క్రీడాకారులు
కదిరి రెవెన్యూ డివిజను

కదిరి రెవెన్యూ డివిజను ఆంధ్రప్రదేశ్ రాష్ట్రం, శ్రీ సత్యసాయి జిల్లా లోని ఒక పరిపాలనా విభాగం. జిల్లాలోని 4 రెవెన్యూ డివిజన్లలో ఇది ఒకటి. ఈ రెవెన్యూ డివిజను పరిపాలనలో 8 మండలాలు ఉన్నాయి. డివిజను ప్రధాన కార్యాలయం కదిరిలో ఉంది.

## డివిజన్ పరిధి లోని మండలాలు
ఈ రెవెన్యూ డివిజన్ పరిధిలో 8 మండలాలు ఉన్నాయి.
#ఆమడగూరు
#గాండ్లపెంట
#కదిరి
#కొత్తచెరువు
# నల్లచెరువు
#నంబులపూలకుంట
#తలుపుల
# తనకల్
## మూలాలు

వర్గం:శ్రీ సత్యసాయి జిల్లా రెవెన్యూ డివిజన్లు
వర్గం:2013లో ఏర్పడిన ఆంధ్రప్రదేశ్ రెవెన్యూ డివిజన్లు
తోడు (1997 సినిమా)

**తోడు**  అక్కినేని కుటుంబరావు దర్శకత్వంలో నేషనల్ ఫిలిం డెవలప్‌మెంట్ కార్పొరేషన్, దురదర్శన్‌లు సంయుక్తంగా నిర్మించిన తెలుగు సినిమా. మంగళంపల్లి బాలమురళీకృష్ణ సంగీత దర్శకత్వం వహించిన ఈ సినిమాలో శరత్ బాబు, గీత జంటగా నటించారు.
## నటీనటులు
* శరత్ బాబు
* గీత
* బ్రహ్మానందం
* ఎ. వి. ఎస్
* జెన్నీ
* ఝాన్సీ
* శకుంతల
* రాజేశ్వరి
* శోభ

## సాంకేతికవర్గం
* స్క్రీన్ ప్లే, దర్శకత్వం : అక్కినేని కుటుంబరావు
* కథ, మాటలు: ఓల్గా
* పాటలు: సి.నారాయణరెడ్డి
* సంగీతం: మంగళంపల్లి బాలమురళీకృష్ణ
* కూర్పు: బి.లెనిన్, వి.టి.విజయన్
* ఛాయాగ్రహణం: మధు అంబట్
* కళ:లక్ష్మణ్ ఏలె

## కథ
## పాటలు
ఈ సినిమాలోని పాటలకు సాహిత్యాన్ని సి.నారాయణరెడ్డి అందించగా సంగీతాన్ని మంగళంపల్లి బాలమురళీకృష్ణ సమకూర్చాడు. 

## పురస్కారాలు
*నంది పురస్కారాలు: 
# తృతీయ ఉత్తమ చిత్రం  కాంస్య నంది  (1997)
# ఉత్తమ నేపథ్యగాయని (1997) - ఎస్.జానకి - నదిలా సాగేదే జీవితం అనే పాటకు
# ఉత్తమ సహాయనటి (1997)- ఝాన్సీ

## మూలాలు

## బయటిలింకులు
* 

వర్గం:గీత నటించిన సినిమాలు
వర్గం:ఎ.వి.ఎస్. నటించిన సినిమాలు
వర్గం:బ్రహ్మానందం నటించిన సినిమాలు
వర్గం:నంది ఉత్తమ చిత్రాలు
రాహుల్ వైద్య

**రాహుల్ కృష్ణ వైద్య** (జననం 1987 సెప్టెంబరు 23) ఒక భారతీయ గాయకుడు. ఆయన షాదీ నంబర్ 1, జాన్-ఇ-మాన్, క్రేజీ 4 వంటి బాలీవుడ్ చిత్రాలలో ప్లేబ్యాక్ సింగర్‌గా పనిచేశాడు. ఆయన ఇండియన్ ఐడల్ 1, బిగ్ బాస్ 14, ఫియర్ ఫ్యాక్టర్: ఖత్రోన్ కే ఖిలాడీ 11 అనే రియాలిటీ షోలలో కూడా పాల్గొన్నాడు. టైమ్స్ ఆఫ్ ఇండియా 50 మోస్ట్ డిజైరబుల్ మెన్ ఆఫ్ 2020లో ఆయన 16వ స్థానంలో ఉన్నాడు.

## బాల్యం
ముంబైలో పెరిగిన ఆయన హిమాన్షు మనోచా వద్ద సంగీతం అభ్యసించాడు. అప్పుడు వివిధ బాలల ప్రతిభ పోటీలలో ప్రదర్శనలిచ్చడు.

## కెరీర్
ఇండియన్ ఐడల్ మొదటి సీజన్ లో రాహుల్ వైద్య మూడవ స్థానంలో నిలిచాడు. ఆయన 2005 ఫిబ్రవరి 18న చివరి రౌండులో ఓడిపోయాడు. అదే సంవత్సరం చివరలో తన తొలి ఆల్బమ్ తేరా ఇంతెజార్ ను విడుదల చేశాడు. సాజిద్–వాజిద్ తన ఆల్బమ్ కు సంగీతం సమకూర్చాడు. తోటి ఇండియన్ ఐడల్ రన్నర్-అప్ ప్రజక్తా శుక్రేతో కలిసి "హలో మేడమ్, ఐ యామ్ యువర్ ఆడమ్", బాలీవుడ్ చిత్రం షాదీ నెం.1 కోసం శ్రేయా ఘోషల్ తో "గాడ్ ప్రామిస్ దిల్ డోలా" అనే యుగళ గీతాన్ని కూడా ఆయన పాడారు. ఏక్ లడ్కీ అంజానీ సీ అనే నాటకం టైటిల్ సాంగ్ ను కూడా ఆయన పాడారు.

ఆయన ఝూమ్ ఇండియా షోకు హోస్ట్ గా వ్యవహరించాడు. షాదీ నెం.1, జిగ్యాసా, హాట్ మనీ, క్రాజీ 4 వంటి పలు చిత్రాలకు నేపథ్య గాయకుడిగా వ్యవహరించాడు. ఆయన 2008లో జో జీతా వోహి సూపర్ స్టార్ అనే రియాలిటీ సింగింగ్ షో టైటిల్ ను గెలుచుకున్నాడు.

2013లో ఆయన రేస్ 2 నుండి "బే ఇంతేహాన్" (అన్ ప్లగ్డ్) పాడాడు. స్వాతంత్ర్య దినోత్స వం సంద ర్భంగా ఆయన 'వందేమాతరం' అనే కొత్త పాటను విడుదల చేశాడు. వినీత్ సింగ్ తో కలిసి ఆజా మహీ వాయ్ అనే డ్యాన్స్ రియాలిటీ షోకు ఆయన సహ-వ్యాఖ్యాతగా వ్యవహరించాడు.

మ్యూజిక్ కా మహా ముకబ్లా అనే సింగింగ్ షో శంకర్ రాక్ స్టార్స్ లో విజయవంతమైన కంటెస్టెంట్ గా రాహుల్ వైద్య నటించాడు. అతని జట్టు ఫైనల్లో షాన్ స్ట్రైకర్స్ ను ఓడించి విజయం సాధించింది. 2020లో రియాలిటీ షో బిగ్ బాస్ 14లో పాల్గొని రెండో స్థానంలో నిలిచాడు. 2021 లో ఆయన స్టంట్-బేస్డ్ రియాలిటీ షో ఫియర్ ఫ్యాక్టర్: ఖత్రోన్ కే ఖిలాడీ 11 లో పాల్గొని ఫైనలిస్ట్ అయ్యాడు.

## వ్యక్తిగత జీవితం
మోడల్, నటి దిశా పర్మార్ ని బిగ్ బాస్ 14లో ప్రపోజ్ చేశాడు. వారు 2021 జూలై 16న వివాహం చేసుకున్నారు.

## అవార్డులు

## మూలాలు

వర్గం:బాలీవుడ్ నేపథ్య గాయకులు
వర్గం:భారత పాప్ గాయకులు
వర్గం:నాగ్‌పూర్ సంగీతకారులు
వర్గం:ఇండియన్ ఐడల్ పార్టిసిపెంట్స్
వర్గం:బిగ్ బాస్ (హిందీ టీవీ సిరీస్) పోటీదారులు
వర్గం:1987 జననాలు
శివ చరణ్ మాథుర్

**శివ చరణ్ మాథుర్** ( 1927 ఫిబ్రవరి 14 - 2009 జూన్ 25) భారతదేశానికి చెందిన రాజకీయ నాయకుడు. ఆయన 1981 నుండి 1985 వరకు & 1988 నుండి 1989 వరకు రాజస్థాన్ ముఖ్యమంత్రిగా ఆ తరువాత 2008 నుండి 2009 వరకు అస్సాం గవర్నర్‌గా పనిచేశాడు.
## నిర్వహించిన పదవులు

* రాజస్థాన్ స్టూడెంట్స్ కాంగ్రెస్ జనరల్ సెక్రటరీ (1945–1947)
* భిల్వారా ఛైర్మన్ మున్సిపల్ బోర్డు (1956–57)
* రాజస్థాన్ ప్రదేశ్ కాంగ్రెస్ కమిటీ సభ్యుడు (1967)
* ఆల్ ఇండియా కాంగ్రెస్ కమిటీ సభ్యుడు (1972-2009)
* భిల్వారా జిల్లా పరిషత్ ప్రముఖ్ (1960–64)
* మూడవ లోక్‌సభ సభ్యుడు (1964–1967)
* రాజస్థాన్ శాసనసభ సభ్యుడు (1967–72, 1972–77, 1980–85, 1985–90, 1990–91, 1998–2003, 2003-2008)
* రాజస్థాన్  రాష్ట్ర విద్య, పౌర సంబంధాల, ప్రజా పనులు, ఎనర్జీ, ప్రణాళిక, వ్యవసాయ, పశు సంవర్ధక శాఖ మంత్రి (967-72, 1973 - 1976)
* రాజస్థాన్ లెజిస్లేటివ్ అసెంబ్లీ పబ్లిక్ అండర్‌టేకింగ్స్ కమిటీ ఛైర్మన్ (1980–81)
* రాజస్థాన్ శాసనసభ నియమాల కమిటీ కన్వీనర్ (1985–87)
* రాజస్థాన్ శాసనసభ సబార్డినేట్ లెజిస్లేషన్ కమిటీ ఛైర్మన్ (1987–88)
* రాజస్థాన్ రాష్ట్ర విద్య, విద్యుత్, ప్రజా పనులు, ప్రజాసంబంధాల శాఖ మంత్రి (1967–72)
* ఆహార, పౌర సరఫరాలు, వ్యవసాయం, పశుసంవర్ధక, పాడి పరిశ్రమ, ప్రణాళిక శాఖ మంత్రి (1973–77)
* రాజస్థాన్ ముఖ్యమంత్రి (1981–85 & 1988–89)
* 10వ లోక్‌సభ సభ్యుడు (1991–1996) 
* లోక్‌సభ ప్రివిలేజెస్ కమిటీ చైర్మన్ (1991– 1996)
* లోక్‌సభ ఎనర్జీ సబ్‌కమిటీ కన్వీనర్ (1994 – 1996)
* కామన్వెల్త్ పార్లమెంటరీ అసోసియేషన్ ఎగ్జిక్యూటివ్ కమిటీ సభ్యుడు (1994 – 1996)
* లైఫ్ చైర్మన్, సోషల్ పాలసీ రీసెర్చ్ ఇన్స్టిట్యూట్, జైపూర్ (1985)
* రాజస్థాన్ శాసనసభ అంచనాల కమిటీ చైర్మన్ (1998–2003)
* రాజస్థాన్ శాసనసభ అడ్మినిస్ట్రేటివ్ రిఫార్మ్స్ కమిషన్ చైర్మన్ (1999–2003)
* రాజస్థాన్ శాసనసభ నియమాల కమిటీ సభ్యుడు (2004) 

## మూలాలు

వర్గం:1927 జననాలు
వర్గం:2009 మరణాలు
వర్గం:రాజస్థాన్ వ్యక్తులు
వర్గం:అసోం గవర్నర్లు
అర్జున్ దాస్

**అర్జున్ దాస్** (జననం 4 జనవరి 1995) భారతదేశానికి చెందిన సినిమా నటుడు. ఆయన 2012లో తమిళ సినిమా 'పెరుమాన్' ద్వారా సినీరంగంలోకి అడుగుపెట్టి 2019లో విడుదలైన కైతి సినిమాలో అన్బు పాత్రలో నటనకుగాను మంచి గుర్తింపునందుకొని అనేక అవార్డులను అందుకున్నాడు.

## నటించిన సినిమాలు

## వెబ్ సిరీస్

## షార్ట్ ఫిల్మ్స్

## మ్యూజిక్ వీడియోలు

## టెలివిజన్

## డబ్బింగ్ ఆర్టిస్ట్

## అవార్డులు & నామినేషన్లు

## మూలాలు

వర్గం:1990 జననాలు
బెంగళూరు సౌత్ లోక్‌సభ నియోజకవర్గం

**బెంగళూరు సౌత్ లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, కర్ణాటక రాష్ట్రంలోని 28 లోక్‌సభ నియోజకవర్గాలలో ఒకటి. 2019 భారత సార్వత్రిక ఎన్నికల్లో ఈ సీటును భారతీయ జనతా పార్టీకి చెందిన తేజస్వి సూర్య భారత జాతీయ కాంగ్రెస్‌కు చెందిన బికె హరిప్రసాద్‌పై 3,31,192 ఓట్ల మెజారిటీతో ఎంపీగా గెలిచాడు.
## లోక్‌సభ నియోజకవర్గం పరిధిలో అసెంబ్లీ స్థానాలు

## ఎన్నికైన లోక్‌సభ సభ్యులు

## మూలాలు

వర్గం:కర్ణాటక లోక్‌సభ నియోజకవర్గాలు
భాగల్‌పూర్ లోక్‌సభ నియోజకవర్గం

**భాగల్‌పూర్ లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, బీహార్‌లోని 40 పార్లమెంటరీ నియోజకవర్గాలలో ఒకటి.
## లోక్‌సభ నియోజకవర్గం పరిధిలో అసెంబ్లీ స్థానాలు

## ఎన్నికైన పార్లమెంటు సభ్యులు

## మూలాలు

వర్గం:బీహార్ లోక్‌సభ నియోజకవర్గాలు
సురేంద్ర నాథ్ మిత్ర

**సురేంద్రనాథ్ మిత్ర** (1850 - 25 మే 1890) శ్రీరామకృష్ణ పరమహంస  ప్రముఖ భక్తులలో ఒకరు. ఆయనను సురేష్ చంద్ర మిత్ర అని కూడా పిలిచేవారు, అయితే శ్రీరామకృష్ణులు ఆయనను "సురేంద్ర" అని పిలిచేవారు.  సురేంద్రనాథ్, స్వామి వివేకానంద ఉన్న ప్రాంతంలోనే సిములియా స్ట్రీట్‌లో నివసించారు.
## ప్రారంభ జీవితం
మిత్రా బహుశా 1850లో జన్మించి ఉండవచ్చు. పూర్వపు బెంగాల్‌లోని చాలా మంది ధనవంతుల మాదిరిగానే నిర్లక్ష్యంగా, బహిరంగంగా ఉండేది తప్ప, అతని ప్రారంభ జీవితం గురించి పెద్దగా తెలియదు.  అతని స్వంత సాక్ష్యం ప్రకారం, మిత్ర మొదట్లో మతం పట్ల ఉదాసీనంగా ఉండేవాడు.
## శ్రీరామకృష్ణునితో సమావేశం
మిత్రా 30 సంవత్సరాల వయస్సు లో బహుశా 1880లో శ్రీరామకృష్ణను మరొక ప్రముఖ గృహిణి శిష్యుడైన రామ్ చంద్ర దత్తతో కలిసి అక్కడికి వెళ్ళినప్పుడు కలుసుకున్నారు. రామకృష్ణుడు అతని గత దుర్గుణాలన్నింటినీ స్వీకరించి, ఆత్మార్పణ గురించి అతనికి ఉపదేశించాడు.  అప్పటి నుండి, మిత్ర, దక్షిణేశ్వర్ ఆలయానికి తరచుగా వెళ్ళేవాడు.
## రామకృష్ణ ఉద్యమంలో సహకారం
రామకృష్ణ ప్రారంభ వృద్ధికి మిత్రా అనేక ముఖ్యమైన సహకారాన్ని అందించారు. శ్రీరామకృష్ణులు దక్షిణేశ్వర్‌లో ఉన్నప్పుడు, శ్రీరామకృష్ణుల భక్తుల కోసం ప్రతి నెలా రూ. 10/- దానం చేసేవారు. మొత్తంలో చిన్నదే అయినప్పటికీ, స్వామివారి వద్ద బస చేసిన భక్తుల రోజువారీ అవసరాలను తీర్చడంలో చాలా ఉపయోగపడింది.
## మూలాలు

వర్గం:రామకృష్ణ పరమహంస శిష్యులు
వర్గం:ఆధ్యాత్మికం
వత్సల దేశముఖ్

**వత్సల దేశముఖ్** (1930 - 2022 మార్చి 12) మహారాష్ట్రకు చెందిన సినిమా నటి. మరాఠీ, హిందీ సినిమాలలో నటించింది.

## జననం
వత్సల 1930లో మహారాష్ట్రలోని ముంబైలో జన్మించింది.

## కుటుంబం
వత్సల దేశ్‌ముఖ్ చెల్లెలు విజయ దేశ్‌ముఖ్ సినీనటుడు-నిర్మాత-దర్శకుడైన వి. శాంతారామ్‌ను వివాహం చేసుకొని సంధ్యా శాంతారామ్‌గా పేరు తెచ్చుకుంది. వత్సల కుమార్తె రంజనా దేశ్‌ముఖ్ కూడా నటి.  

## సినిమారంగం
వత్సల మోడల్‌గా తన కెరీర్‌ను ప్రారంభించి, తర్వాత షో బిజినెస్‌లో చేరింది. ప్రభాత్ కుమార్ దర్శకత్వం వహించిన హిందీ చిత్రం "తూఫాన్ ఔర్ దీయా" సినిమాతో సినిమారంగంలోకి అడుగుపెట్టింది.

## కొన్ని సినిమాలు

* 1956: తూఫాన్ ఔర్ దీయా (నర్తకి)
* 1959: నవరంగ్ (ఉమ)
* 1965: అయ్యే మరాఠీ చే నగ్రి
* 1966: లడ్కీ సహ్యాద్రి కి
* 1971: మై మౌలి
* 1971: అషీచ్ ఏక్ రాత్ర
* 1971: అజబ్ తుజే సర్కార్
* 1971: జల్ బిన్ మచ్లీ నృత్య బిన్ బిజ్లీ (భైరవి)
* 1972: పింజారా (అక్క)
* 1972: నాగ పంచమి (పార్వతి దేవి)
* 1975: జ్యోతిబచా నవాస్
* 1975: జుంజ్ (గోదాబాయి)
* 1975: వరత్
* 1975: శూర మి వండిలే
* 1975: ఫరారీ (శ్రీపత్ తల్లి)
* 1977: బాల గౌ కాశీ అంగై (మాధురి తల్లి)
* 1977: హీరా ఔర్ పత్తర్
* 1978: చంద్ర హోతా సాక్షిలా
* 1979: సుహాగ్ (జమ్నాబాయి)
* 1979: కాషినో డిక్రో
* 1981: పాటలిన్ (కీర్తి తల్లి) 

## మరణం
వత్సల 92 సంవత్సరాల వయస్సులో 2022 మార్చి 12న ముంబైలో మరణించింది.

## మూలాలు

## బయటి లింకులు
* 

వర్గం:1930 జననాలు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:హిందీ సినిమా నటీమణులు
వర్గం:2022 మరణాలు
మహాత్మా గాంధి నేషనల్ ఫెలోషిప్

మహాత్మాగాంధి నేషనల్ ఫెలోషిప్ భారత కేంద్ర ప్రభుత్వ నైపుణ్యాభివృద్ధి మంత్రిత్వ శాఖ, ఐఐఎం వారు సంయుక్తంగా నిర్వహిస్తున్న ఒక పోస్ట్ గ్రాడ్యుయేట్ కార్యక్రమం.

## చరిత్ర
రోజుకో కొత్త రంగు పులుముకుంటున్న ప్రపంచంలో వివిధ విషయాలలో నైపుణ్యత కలిగిన వారు అవసరమని గ్రహించిన భారత కేంద్ర ప్రభుత్వం, కేంద్ర నైపుణ్యాభివృద్ధి శాఖ సహకారంతో దేశంలోని ప్రతి జిల్లాలో జిల్లా నైపుణ్యాభివృద్ధి కమిటీని బలోపేతం చేస్తూ దేశంలో నైపుణ్యాభివృద్ధి అలాగే సమారంభకత సూచీ అభివృద్ధి చేయాలని 2020లో ఈ కార్యక్రమానికి శ్రీకారం చుట్టడం జరిగింది.

ఈ కార్యక్రమాన్ని మొట్టమొదటి సారిగా 2020 లో ప్రారంభించారు. ఈ కార్యక్రమానికి మొదటి దఫాలో 69 మంది విద్యార్థులని తీసుకోవడం జరిగింది. ఆ తరువాత 2021 లో రెండవ దఫా ప్రారంభించడం జరిగింది, 2021 సంవత్సరానికి గాను 661 ఫెల్లోలను దేశంలోని వివిధ జిల్లాలకు పంపడం జరిగింది. తెలంగాణా, ఆంధ్రప్రదేశ్లోని ప్రతి జిల్లాలో ఒక ఫెల్లోని నియమించడం జరిగింది.

## వివరాలు
ఈ కార్యక్రమంలో విద్యార్థులు/ఫెల్లోలు రెండు సంవత్సరాల పాటు వారికి కేటాయించిన ఐఐఎం లలో పౌర/బహిరంగ విధానం (పబ్లిక్ పాలసీ) విద్యనభ్యసిస్తూ వారు నియమింపబడ్డ జిల్లాలలో పనిచేస్తుంటారు. అయితే ఈ కార్యక్రమ శైలి ఇతర విద్యలతో పోలిస్తే పూర్తిగా భిన్నంగా ఉంటుంది, ఫెల్లోలు తమ తమ జిల్లాలలో ఉంటూ ప్రతి వంద రోజులకి ఒకసారి రెండు వారాల పాటు కళాశాలలో శిక్షణ పొందుతారు.

### అర్హతలు
* ఈ ఫెలోషిప్ కి దరఖాస్తు చేసుకోవడానికి గ్రాడ్యుయేషన్ పూర్తి చేసి ఉండాలి.
* సామాజిక సేవకి సంబంధించిన అనుభవం కలిగి ఉండటం పరిగణించబడుతుంది. 
* ఫెల్లోలు పని చేయాలనుకునే రాష్ట్రానికి చెందిన ప్రాంతీయ భాష వచ్చి ఉండాలి.

## మూలాలు
ఆరోన్ ఫించ్

**ఆరోన్ జేమ్స్ ఫించ్** (ఆంగ్లం: Aaron James Finch; జననం 1986 నవంబరు 17) పరిమిత ఓవర్ల క్రికెట్‌లో ఆస్ట్రేలియన్ క్రికెట్ జట్టుకు కెప్టెన్‌గా ఉన్న ఒక ఆస్ట్రేలియన్ అంతర్జాతీయ క్రికెటర్. ఆరోన్ ఫించ్ ప్రస్తుతం ట్వంటీ 20 ఇంటర్నేషనల్స్ లో అత్యధిక వ్యక్తిగత స్కోర్‌లలో రెండు రికార్డులను సాధించాడు, జులై 2018లో జింబాబ్వేపై అతని స్కోరు 172 స్కోరు 2013లో ఇంగ్లాండ్‌పై అతని మునుపటి 156 పరుగుల రికార్డును అధిగమించాడు. జూలై 2018 నాటికి అధికారికంగా అంతర్జాతీయ క్రికెట్ కౌన్సిల్ (ICC) T20I ర్యాంకింగ్స్‌లో 900 రేటింగ్ పాయింట్‌లను చేరుకున్న మొదటి ఆటగాడిగా ఆరోన్ ఫించ్ నిలిచాడు. ఆయన అక్టోబరు 2018లో ఆస్ట్రేలియా తరపున టెస్టుల్లో అరంగేట్రం చేశాడు. ఫాక్స్ క్రికెట్‌లో పార్ట్ టైమ్ వ్యాఖ్యాతగా కూడా వ్యవహరించాడు.

ఆరోన్ ఫించ్ దేశీయంగా విక్టోరియా, సర్రే, మెల్‌బోర్న్ రెనెగేడ్స్ తరఫున ఆడతాడు. ఆయన టాప్ ఆర్డర్ బ్యాట్స్‌మన్, అలాగే లెఫ్ట్ ఆర్మ్ ఆర్థడాక్స్ స్పిన్నర్ కూడా.

ఆరోన్ ఫించ్ తన అంతర్జాతీయ క్రికెట్‌ కెరీర్‌లో లో 19 సెంచరీలు చేశాడు. 17 వన్డే ఇంటర్నేషనల్స్ కాగా రెండు ట్వంటీ 20 ఇంటర్నేషనల్స్‌లో చేశాడు.

2022 సెప్టెంబరు 10న ఆరోన్ ఫించ్ న్యూజిలాండ్‌తో జరిగే మూడో వన్ డే ఇంటర్నేషనల్ కి ముందు వన్ డే ఇంటర్నేషనల్ క్రికెట్‌కు రిటైర్మెంట్ ప్రకటించాడు, అయితే T20Iలలో ఆడాలని యోచిస్తున్నాడు.

## వ్యక్తిగత జీవితం
ఆరోన్ ఫించ్ 2018లో అమీ గ్రిఫిత్‌ను వివాహం చేసుకున్నాడు. ఈ జంటకు ఒక కుమార్తె ఉంది. ఆయన ఆస్ట్రేలియన్ ఫుట్‌బాల్ లీగ్ జట్టు గీలాంగ్ క్యాట్స్‌కి మద్దతుదారుడు.

## మూలాలు

వర్గం:1986 జననాలు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:క్రికెట్ కెప్టెన్లు
వర్గం:ఢిల్లీ క్యాపిటల్స్ క్రికెటర్లు
వర్గం:గుజరాత్ లయన్స్ క్రికెటర్లు
వర్గం:పూణే వారియర్స్ ఇండియా క్రికెటర్లు
వర్గం:రాజస్థాన్ రాయల్స్ క్రికెటర్లు
వర్గం:రుహునా రాయల్స్ క్రికెటర్లు
వర్గం:సన్‌రైజర్స్ హైదరాబాద్ క్రికెటర్లు
వర్గం:పంజాబ్ కింగ్స్ క్రికెటర్లు
వర్గం:రాయల్ ఛాలెంజర్స్ బెంగళూరు క్రికెటర్లు
వర్గం:కోల్‌కతా నైట్ రైడర్స్ క్రికెటర్లు
బగాహా లోక్‌సభ నియోజకవర్గం

**బగాహా లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, బీహార్ రాష్ట్రంలోని 40 లోక్‌సభ నియోజకవర్గాలలో ఒకటి. ఈ నియోజకవర్గం 2008లో నియోజకవర్గాల పునర్విభజనలో భాగంగా వాల్మీకి నగర్ లోక్‌సభ నియోజకవర్గంలో భాగమైంది.
## లోక్‌సభ నియోజకవర్గం పరిధిలో అసెంబ్లీ స్థానాలు

# వాల్మీకి నగర్
# రాంనగర్
# షికార్‌పూర్ 
# సిక్తా
# లౌరియా

## ఎన్నికైన పార్లమెంటు సభ్యులు

## మూలాలు

వర్గం:బీహార్ మాజీ లోక్‌సభ నియోజకవర్గాలు
కిషన్ (ఇంటి పేరు)

* ఇషాన్ కిషన్, భారత క్రికెటర్.
* రవి కిషన్, భారతీయ శాస్త్రవేత్త.
* సందీప్ కిషన్, భారతీయ చలనచిత్ర నటుడు.
* గౌరీ జి. కిషన్, భారతీయ చలనచిత్ర నటి.
ఆనందమయి మాత

**ఆనందమయి మాత** లేదా **నిర్మల సుందరి** (30 ఏప్రిల్ 1896 - 27 ఆగస్టు 1982) ఒక భారతీయ సన్యాసి, యోగా గురువు. పరమహంస యోగానంద సంస్కృత నామధేయమైన ఆనందమయిని ఆంగ్లంలో "Joy-permeated" అని అనువదించారు.  ఈ పేరు ఆమెకు 1920వ దశకంలో దైవిక ఆనందం శాశ్వత స్థితిని తెలిజేయడానికి ఆమె భక్తులు ఆమెకు పెట్టారు.
## ఆధ్యాత్మిక జీవితం
నిర్మల 1924లో తన భర్తతో కలిసి షాబాగ్‌కు వెళ్లింది, అక్కడ అతను ఢాకా నవాబ్ తోటలకు సంరక్షకునిగా నియమించబడ్డాడు. ఈ కాలంలో నిర్మల, కీర్తనలలో పారవశ్యంలో మునిగిపోయింది. "భాయిజీ" అని పిలువబడే జ్యోతిశ్చంద్ర రే ప్రారంభ, సన్నిహిత శిష్యుడు. నిర్మలను ఆనందమయి మా అని పిలవాలని, అంటే "ఆనందం వెల్లివిరిసిన తల్లి" లేదా "బ్లిస్ పెర్మిటెడ్ mother" అని పిలవాలని సూచించిన మొదటి వ్యక్తి. ఆనందమయి మా కోసం 1929లో రామనా కాళీ మందిర్ ఆవరణలో రామనా వద్ద నిర్మించిన మొదటి ఆశ్రమానికి అతను ప్రధాన బాధ్యత వహించాడు. 1926లో, ఆమె సిద్ధేశ్వరి ప్రాంతంలో గతంలో పాడుబడిన పురాతన కాళీ ఆలయాన్ని పునరుద్ధరించింది. షాబాగ్‌లో ఉన్న సమయంలో, ఎక్కువ మంది ప్రజలు దైవిక స్వరూపంగా భావించే వాటివైపు ఆకర్షితులయ్యారు.
## మరణం
ఈమె 27 ​​ఆగస్టు 1982న డెహ్రాడూన్‌లో మరణించారు, తర్వాత 29 ఆగస్టు 1982న ఉత్తర భారతదేశంలోని హరిద్వార్‌లో ఆమె కంఖాల్ ఆశ్రమం ప్రాంగణంలో సమాధి నిర్మించబడింది.
## మూలాలు

వర్గం:ఆధ్యాత్మిక గురువులు
వర్గం:యోగాచార్యులు
వర్గం:1896 జననాలు
వర్గం:1982 మరణాలు
దిశా పర్మార్

**దిశా పర్మార్** (ఆంగ్లం: Disha Parmar; జననం 1994 నవంబరు 11) ఒక భారతీయ మోడల్, టెలివిజన్ నటి. ప్యార్ కా దర్ద్ హై మీఠా మీఠా ప్యారా ప్యారాలో పంఖురి గుప్తా పాత్రకు, వో అప్నా సాలో జాన్వీ అగర్వాల్‌ పాత్రలకుగానూ ఆమె మంచి పేరు తెచ్చుకుంది. ఆగస్టు 2021 నుండి ఏక్తా కపూర్ బడే అచ్చే లాగ్తే హై 2లో ప్రియా సూద్ పాత్రను ఆమె పోషిస్తోంది.

2020లో భారతదేశంలో గూగుల్‌లో అత్యధికంగా శోధించిన మహిళల్లో దిశా పర్మార్ ఒకరు కావడం విశేషం.

## జీవితం తొలి దశలో
దిశా పర్మార్ తన పాఠశాల విద్యను ఢిల్లీలోని సాధు వాస్వానీ ఇంటర్నేషనల్ స్కూల్ నుండి పూర్తి చేసింది. ఆమె ఉన్నత మాధ్యమిక విద్యాభ్యాసం సమయంలో, ఆమె నృత్య పోటీలు, నాటకాలు, ఫ్యాషన్ షోలలో పాల్గొంది. 

ఆమె అనేక ప్రింట్, వాణిజ్య ప్రకటనలతో కెరీర్ మొదలుపెట్టింది. ఆ తరువాత ప్యార్ కా దర్ద్ హై మీఠా మీఠా ప్యారా ప్యారా షోకి లీడ్‌ పాత్రలో నటిస్తుండడం వల్ల ఆమె ఎంబిఎ చదువును మధ్యలోనే వదిలేసింది.

## కెరీర్
దిశా పర్మార్ ఢిల్లీకి చెందిన కంపెనీ ఎలైట్ మోడల్ మేనేజ్‌మెంట్ ఇండియా ప్రైవేట్ లిమిటెడ్‌లో కొంత కాలం పనిచేసింది. రాజశ్రీ ప్రొడక్షన్స్ కోసం ఆడిషన్స్ నిర్వహించింది.

17 ఏళ్ల వయసులో ఆమె ప్యార్ కా దర్ద్ హైలో పంఖురి ప్రధాన పాత్రకు ఎంపికైంది. సహనటుడు నకుల్ మెహతాతో జతకట్టినందుకు ఆమె ప్రశంసలు అందుకుంది. ఆమె ఈ సీరియల్‌తో పాటు వాణిజ్య ప్రకటనలలో పని చేయడం కొనసాగించింది. 2016లో అర్రే విడుదల చేసిన ఐ డోంట్ వాచ్ టీవీ వెబ్ సిరీస్‌లో ఆమె నటించింది. ఆమె 2017లో జీ టీవీ రోజువారీ సోప్ వో అప్నా సాలో జాన్వి/జియా ప్రధాన పాత్రను పోషించింది.

ఆమె రాహుల్ వైద్యతో కలిసి "యాద్ తేరి", "మధన్య" అనే మ్యూజిక్ వీడియోలలో పనిచేసింది. తర్వాత ఆమె 2014లో బాక్స్ క్రికెట్ లీగ్‌లో ప్లేయర్‌గా కనిపించింది. ప్రేమికుల రోజున బాయ్‌ఫ్రెండ్ రాహుల్ వైద్యను కలవడానికి బిగ్ బాస్ 14కి అతిథిగా వచ్చింది. ఆగష్టు 2021 నుండి, ఆమె ఏక్తా కపూర్ బడే అచ్ఛే లాగ్తే హై 2లో ప్రియా పాత్రను పోషించారు. ఆమె నటనకు సానుకూల సమీక్షలు అందాయి. అలాగే నకుల్ మెహతాతో ఆమె కెమిస్ట్రీ విస్తృతంగా ప్రశంసించబడింది.

## వ్యక్తిగత జీవితం
దిశా పర్మార్ 2021 జులై 16న గాయకుడు రాహుల్ వైద్యను వివాహం చేసుకుంది. బిగ్ బాస్ 14లో ఆమె పుట్టినరోజు సందర్భంగా అతను ఆమెను ప్రపోజ్ చేశాడు.

## అవార్డులు, నామినేషన్లు

## మూలాలు

వర్గం:భారత టెలివిజన్ నటీమణులు
వర్గం:ఇండియన్ సోప్ ఒపెరా నటీమణులు
వర్గం:ఢిల్లీ మహిళా మోడల్స్
వర్గం:1994 జననాలు
భూమిజ్ ప్రజలు

**భూమిజ్** (Bhumij) తూర్పు భారతదేశంలో నివసిస్తున్న ముండా తెగ యొక్క ఉప-విభాగం. ఈ తెగలు భూమిజ్ భాష మాట్లాడతారు. భూమిజులు భారతదేశంలోని జార్ఖండ్, పశ్చిమ బెంగాల్, ఒడిషా, బీహార్, అస్సాంలలో నివసిస్తున్నారు, బంగ్లాదేశ్‌లో కొంత వరకు నివసిస్తున్నారు.

భూమిజ్ ప్రజలు ఆస్ట్రో-ఏషియాటిక్ భాషా కుటుంబానికి చెందిన ముండా భాష యొక్క శాఖ అయిన భూమిజ్ భాషను మాట్లాడతారు. భూమిజ్ భాషలో వ్రాత వ్యవస్థ ఉంది. గిరిజన ప్రజలు ప్రస్తుతం సర్నా మతం, హిందూ మతాలను అనుసరిస్తున్నారు.

9,11,349 భూమిజ్ ప్రజలలో, పశ్చిమ బెంగాల్‌లో 376,296, ఒడిశాలో 283,909, అస్సాంలో 248,144, జార్ఖండ్‌లో 209,448, బంగ్లాదేశ్ 3,000 మంది నివసిస్తున్నారు.

## మూలాలు
రంజనా దేశ్‌ముఖ్

**రంజనా దేశ్‌ముఖ్** (1955 - 2000, మార్చి 3) మహారాష్ట్రకు చెందిన సినిమా నటి. 1970, 80లలో మరాఠీ సినిమాలలో నటించింది.

## జననం
రంజన 1955లో మహారాష్ట్రలోని ముంబైలో జన్మించింది. రంజన తల్లి వత్సల దేశముఖ్, పినతల్లి సంధ్య (వి. శాంతారామ్ భార్య) ఇద్దరూ హిందీ సినిమా నటీమణులే.

## సినిమారంగం
1975లో వి. శాంతారాం దర్శకత్వం వహించిన *చందనాచి చోళి అంగ్ అంగ్ జాలి* అనే సినిమా ద్వారా సినిమారంగానికి పరిచయమయింది. ఆ తర్వాత శాంతారాం తీసిన *ఝంజ్‌* సినిమాలో ప్రధాన పాత్రలో నటించింది. 1980లో వచ్చిన *అరే సన్సార్ సన్సార్*, 1983లో వచ్చిన *గప్ చుప్ గప్ చుప్* సినిమాలలో నటనకు రెండుసార్లు ఉత్తమ నటిగా రాష్ట్ర ప్రభుత్వ అవార్డును గెలుచుకుంది. తరువాతికాలంలో *సుశీల*, *గోంధలత్ గోంధాల్*, *ముంబయిచా ఫౌజ్దార్*, *బిన్ కమాచా నవ్రా*, *ఖిచ్డీ*, *చానీ*, *జఖ్మీ వాఘిన్*, *భుజంగ్*, *ఏక్ దావ్ భూతచా* సినిమాలలో నటించింది.

అశోక్ సరాఫ్, అవినాష్ మసురేకర్, శ్రీరామ్ లాగూ, కుల్దీప్ పవార్, నిలు ఫూలే, రవీంద్ర మహాజని, రాజా గోసావి వంటి అనేకమంది ప్రముఖ మరాఠీ చలనచిత్ర నటులతో కలిసి నటించింది. 1987లో *ఝంఝార్* షూటింగ్ కోసం బెంగుళూరుకు వెళుతున్నపుడు జరిగిన కారు ప్రమాదంలో రంజన కాళ్ళు చచ్చుబడిపోవడంతో సినిమారంగానికి దూరమయింది. ప్రమాదం తర్వాత ఆమె *ఫక్త్ ఏక్దాచ్* అనే నాటకంలో నటించింది.

## మరణం
రంజన 45 ఏళ్ళ వయసులో 2000, మార్చి 3న సెంట్రల్ ముంబై, పరేల్‌లోని తన నివాసంలో గుండెపోటుతో మరణించింది.

రంజనకు నివాళిగా జీ టాకీస్ 2011 మార్చి 3న రంజన సినిమాలను ప్రసారం చేసింది. రంజన జ్ఞాపకార్థం మహారాష్ట్ర ప్రభుత్వం ఒక అవార్డును కూడా ఏర్పాటుచేసింది.

## మూలాలు

## బయటి లింకులు
* 

వర్గం:2000 మరణాలు
వర్గం:1955 జననాలు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:హిందీ సినిమా నటీమణులు
సికింద్రాబాద్ గణపతి దేవాలయం

**సికింద్రాబాద్ గణపతి దేవాలయం**, తెలంగాణ రాష్ట్ర రాజధాని హైదరాబాదుకు జంట నగరంగా ప్రసిద్ధి పొందిన సికింద్రాబాద్‌ లో ఉన్న వినాయక దేవాలయం. దాదాపు 200 సంవత్సరాలనాటి ఈ దేవాలయంలో స్వయంభుగా వెలసిన వినాయకుడు, విరుపాక్ష గణపతి రూపంలో భక్తులకు దర్శనమిస్తున్నాడు.

## దేవాలయ చరిత్ర
పూర్వకాలంలో సైనిక నివాస ప్రాంతంగా ఉన్న ఈ స్థలంలో 1824లో  మద్రాస్‌ రెజిమెంట్‌ ఆఫ్‌ సిపాయిస్‌ సైనికులు మంచినీటి కోసం బావి తవ్వినపుడు అందులో నుండి వినాయకుడి విగ్రహం బయటపడింది. ఆ సైనికులు విగ్రహాన్ని ప్రతిష్టించి, ఆగమశాస్త్రం ప్రకారం నిర్మించిన అద్భుతమైన వాస్తుశిల్ప దేవాలయంలో ప్రతిష్టించారు. 1932లో శ్రీ నవగ్రహ వల్లీ దేవసేన సమేత శ్రీ సుబ్రహ్మణ్యస్వామి, శ్రీ ఆంజనేయ స్వామి విగ్రహాలను ప్రతిష్ఠించారు.

చతుర్భుజములుతో కుడి చేతిలో అంకుశం, ఎడమచేతిలో డమరుపాశం కలిగి, కింది చేయి కటిమోకాలిపై ముద్రలో బోర్లించుకొని ఎడమచేతిలో బీజాపూర ఫలం కలిగి బింబంపై కుడివైపు చంద్రవంక ఎడమవైపు సూర్య బింబం కలిగి కుబేరస్థానం (ఉత్తరం) వైపు వెళ్ళు మూషికారూరుడై వెలసిన స్వామి విభిన్న రూపంలో ఇక్కడ కొలువై ఉన్నాడు.

## ఇతర దేవతలు
ఈ దేవాలయ ప్రాంగణంలో నవగ్రహాలు, శ్రీవల్లీ దేవసేనా సమేత సుబ్రహ్మణ్యస్వామి, ఆంజనేయస్వామి, ఉమామహేశ్వరులు, క్షేత్రపాలకుడిగా వేంకటేశ్వరస్వామి మొదలైన దేవతలు ఇక్కడ కొలువై ఉన్నారు.

## పూజలు, ఉత్సవాలు
ఈ దేవాలయంలో సంకష్టహర చతుర్థి, వినాయక నవరాత్రులు, వినాయక జయంతి మొదలైన ఉత్సవాలు జరుగుతుంటాయి.

## మూలాలు

వర్గం:గణేశుని దేవాలయాలు
వర్గం:హైదరాబాదు దేవాలయాలు
వెంకటగిరి పోలేరమ్మ జాతర

**వెంకటగిరి పోలేరమ్మ దేవాలయం** ఆంధ్రప్రదేశ్ రాష్ట్రంలోని, తిరుపతి జిల్లాలో వెంకటగిరిలో ప్రతి సంవత్సరం భాద్రపదమాసన వినాయక చవితి తర్వాత వచ్చే మూడో బుధవారం నాడు గ్రామస్థులు ఉత్సవాన్ని నిర్వహిస్తారు.పోలేరమ్మ అమ్మవారి జాతర వైభవంగా జరుగుతోంది.

## చరిత్ర
వెంకటగిరి పోలేరమ్మ జాతర పూర్వం రాజుల కాలం నుండి జరుగుతుంది.1917 సంవత్సరంలో వెంకటగిరి సంస్థానంలో చాలామంది ప్రజలు కలరా, మశూచి వ్యాధులకు ఎక్కువగా రావడంతో ఎంతోమంది ప్రజలు చనిపోయారు.అప్పటి రాజులు ప్రజలను కాపాడేందుకు వెంకటగిరి రాజవంశస్థులు కలరా వ్యాధి తగ్గడం కోసం ఒక యాగం చేశారు. అప్పుడు కలరా వ్యాధి తగ్గింది.1919 లో కలరా వ్యాధి తగ్గిన కారణంగా వెంకటగిరి రాజావారు ఆ సంవత్సరం ఘనంగా జాతర జరిపారు.

## జాతర జరిగే విధానం

ప్రతి సంవత్సరం భాద్రపద మాసాన వెంకటగిరి గ్రామస్థులు ఐదు రోజులు పాటు ఉత్సవాన్ని నిర్వహిస్తారు.ప్రతి సంవత్సరం వినాయక చవితి తర్వాత వచ్చే మొదటి బుధవారం నాడు అర్ధరాత్రి సమయంలో ఊరి గ్రామస్థులు మొదటి చాటింపు వేస్తారు.అలాగే రెండో బుధవారం రోజున కూడా చాటింపు వేస్తారు. మూడో బుధవారం, గురువారం అమ్మవారి జాతర నిర్వహిస్తారు. జాతర జరుగుతున్న సమయంలో ఎవరింట్లోని శుభకార్యాలు చేసుకోరు.జాతర మహోత్సవం అయిదు రోజులపాటు సాంప్రదాయకంగా జరుగుతుంది.జాతర ముందు గ్రామ పొలిమేరలో రెండు రాళ్లును శక్తి స్వరూపలుగా ప్రతిష్ఠ చేసి పూజలు నిర్వహిస్తారు. ముందుగా భక్తులకు పుట్టమట్టితో అమ్మవారి విగ్రహాన్ని కళ్ళు లేకుండా దర్శనార్థం ఉంచుతారు. ఆ తర్వాత విగ్రహానికి ముసుగు కప్పి పల్లకిలో అత్తవారి ఇల్లుగా భావించే జీనిగవారి వీధికి తీసుకొని వస్తారు.అర్ధరాత్రి తరువాత కళ్ళూ, దిష్టిచుక్క పెడతారు. అమ్మవారికి కళ్ళు పెడుతున్న సమయంలో నేరుగా కాకుండా అద్దంలో నుంచి చూస్తూ వెనుక నుండి పెడతారు. అమ్మవారికి ప్రత్యేక పూజలు చేసిన తర్వాత భక్తులకు దర్శనం కల్పిస్తారు.అమ్మవారికి పసుపు కుంకుమ వేపాకులతో పూజలు నిర్వహిస్తారు.అనంతరం అమ్మవారికి దున్నపోతును బలిస్తారు.అలాగే భక్తుల్లో మొక్కులు ఉన్నవారు జంతుబలులు ఇస్తారు.ఇలా చేయడం అందరికీ మంచిదని ఆ గ్రామస్తుల నమ్మకం.1919లో గ్రామశక్తి పోలేరమ్మ జాతరను అంగరంగ వైభవంగా నిర్వహించారు.అప్పటి నుండి వేడుకను భారీగా చేయడం ఆనవాయితీగా మారింది.
వెంకటగిరి జాతర గురించి ప్రముఖ న్యాయవాది పెనుబాకు వేణు గారు "పోలేరమ్మ జాతర చరిత్ర" అనే పుస్తకం రచించారు. అలాగే ఈ పుస్తకాన్ని ప్రముఖ సినీ నటి అమల గారు ఆవిష్కరించడం జరిగింది, వెంకటగిరి జాతరలో ఆవిష్కరించడం జరిగింది. జాతరకు సంబంధించి పూర్తి వివరాలు ఆ పుస్తకంలో వివరించడం జరిగింది.
అలాగే ఈ జాతరను 2023 సంవత్సరంలో ఆంధ్రప్రదేశ్ రాష్ట్ర పండుగగా (రాష్ట్ర జాతరగా) చేయడం జరిగింది.

## ఊరేగింపు
పోలేరమ్మజాతర అమ్మవారి ఊరేగింపు కార్యక్రమం భారీగా నిర్వహిస్తారు.వివిధ ప్రాంతాల నుంచి వచ్చిన భక్తులు ఊరేగింపులో పాల్గొంటారు.సాంప్రదాయం ప్రకారం వెంకటగిరి రాజులు అమ్మవారికి సారే అందజేస్తారు.గురువారం సాయంత్రం 4గంటల ప్రాంతంలో అమ్మవారిని ట్రాక్టర్‌పై ఊరేగింపుగా రాజావీధి మీదుగా కాశీపేట, శివాలయంవీధి మీదుగా మల్లమ్మగుడి ప్రాంతంలో నిమర్జనం చేస్తారు.ఈ జాతర చూడటానికి నెల్లూరు, తిరుపతి, శ్రీ కాళహస్తి, చెన్నై వంటి సమీప సమీప నగరాల నుండి పెద్ద సంఖ్యలో ప్రజలు పాల్గొంటారు.

## రవాణా సౌకర్యాలు
ఈ జాతర చూడడానికి వివిధ జిల్లాల నుంచి భారీగా జనం వస్తూ ఉంటారు. వీరిని దృష్టిలో పెట్టుకుని తిరుపతి, నెల్లూరు, కడప, చిత్తూరు, అనంతపురం జిల్లాల నుండి వెంకటగిరికి ప్రత్యేక బస్సులు నడుపుతారు మరియు రైల్వే సౌకర్యం కలదు. ఈ జాతరకి గోదావరి జిల్లాల నుండి అలాగే తమిళనాడులో చెన్నై నుండి అధికంగా భక్తులు వస్తూ ఉంటారు.

## మూలాలు


వర్గం:తిరుపతి జిల్లా పర్యాటక ప్రదేశాలు
వర్గం:హిందూ దేవాలయాలు
ఉజియార్‌పూర్ లోక్‌సభ నియోజకవర్గం

**ఉజియార్‌పూర్ లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, బీహార్ రాష్ట్రంలోని 40 లోక్‌సభ నియోజకవర్గాలలో ఒకటి. ఈ నియోజకవర్గం 2002లో ఏర్పాటైన డీలిమిటేషన్ కమిషన్ ఆఫ్ ఇండియా సిఫార్సుల ఆధారంగా లోక్‌సభ నియోజకవర్గాల పునర్విభజన తర్వాత 2008లో ఆరు అసెంబ్లీ స్థానాలతో నూతనంగా ఏర్పాటైంది.
## లోక్‌సభ నియోజకవర్గం పరిధిలో అసెంబ్లీ స్థానాలు

## ఎన్నికైన పార్లమెంటు సభ్యులు

## మూలాలు

## వెలుపలి లింకులు

వర్గం:బీహార్ లోక్‌సభ నియోజకవర్గాలు
జహనాబాద్ లోక్‌సభ నియోజకవర్గం

**జహనాబాద్ లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, బీహార్ రాష్ట్రంలోని 40 లోక్‌సభ నియోజకవర్గాలలో ఒకటి. ఈ నియోజకవర్గం ఆరు అసెంబ్లీ స్థానాలతో ఏర్పాటైంది. జహనాబాద్ నియోజకవర్గంలో మొత్తం 12.7 లక్షల మంది ఓటర్లు ఉండగా అందులో 2.3 లక్షల మంది యాదవులు, 2.3 లక్షల మంది భూమిహార్, 0.5 లక్షల మంది కహర్ & ఇబిసి 1 లక్ష, 2.5 లక్షల మంది లువ్ కుష్ (1 లక్ష కుర్మీ + 1.5 లక్షల కుష్వాహా) ఓటర్లు ఉన్నారు.
## లోక్‌సభ నియోజకవర్గం పరిధిలో అసెంబ్లీ స్థానాలు

## ఎన్నికైన పార్లమెంటు సభ్యులు

## మూలాలు

వర్గం:బీహార్ లోక్‌సభ నియోజకవర్గాలు
కిషోర్ (ఇంటి పేరు)

* నేర్నాల కిషోర్, భారత క్రికెటర్.
* ప్రశాంత్ కిషోర్, భారత ఎన్నికల వ్యూహకర్త, రాజకీయవేత్త.
* ఎ. నంద్ కిషోర్, తెలంగాణకు చెందిన మాజీ ఫస్ట్‌క్లాస్ క్రికెటర్.
* తన్వీ కిషోర్, భారతీయ నటి, మోడల్.
నీలమ్ కొఠారి

**నీలమ్ కొఠారి**, మహారాష్ట్రకు చెందిన సినిమా నటి, నగల డిజైనర్. 1984లో వచ్చిన *జవానీ సినిమాలో* కరణ్ షా సరసన తొలిసారిగా నటించింది. *లవ్ 86* (1986), *ఇల్జామ్* (1986), *సిందూర్* (1986), *ఖుద్గర్జ్* (1987), *[[హత్య]]* (1988), *ఫర్జ్ కి జంగ్* (1989), *తాఖత్వార్* (1989), *దో ఖైదీ* (1989), *ఆగ్ హి ఆగ్* (1987), *పాప్ కి దునియా* (1988), *ఖత్రోన్ కే ఖిలాడీ* (1988), *బిల్లూ బాద్షా* (1989), *ఘర్ కా చిరాగ్* (1989), *మిట్టి ఔర్ సోనా* (1989) సినిమాలలో కూడా నటించింది.

## జననం
కొఠారి 1969, నవంబరు 9న శిశిర్ కొఠారి- ఇరానియన్ తల్లి పర్వీన్ కొఠారీ దంపతులకు హాంకాంగ్‌లో జన్మించింది. చిన్నతనంలోనే కీబోర్డ్ వాయించడం నేర్చుకోవడంతోపాటు జాజ్ బ్యాలెట్ నృత్యం కూడా చేసింది. ఐలాండ్ స్కూల్‌లో చదువుకుంది. తర్వాత, కొఠారి కుటుంబం బ్యాంకాక్‌కు వెళ్ళింది.

## వ్యక్తిగత జీవితం
2000 అక్టోబరులో యుకెకి చెందిన ఒక వ్యాపారవేత్త కుమారుడు రిషి సేథియాతో నీలమ్ వివాహం జరిగింది. వారు విడాకులు తీసుకున్నారు. నటుడు సమీర్ సోనీతో కొంతకాలం రిలేషన్ లో ఉండి, 2011లో అతనిని వివాహం చేసుకుంది.  2013లో, వారు ఒక కుమార్తెను దత్తత తీసుకొని అహానా అని పేరుపెట్టుకున్నారు.

## నటనారంగం
ముంబైలో ఉన్నప్పుడు సినిమాలో నటించడంకోసం దర్శకుడు రమేష్ బెహ్ల్ ఆమెను సంప్రదించగా, 1984లో కరణ్ షాతో కలిసి నటించడానికి *జవానీ* సినిమాకు సంతకం చేసింది. కానీ ఈ సినిమా కమర్షియల్‌గా విజయం సాధించలేదు.

1998లో *[[కుచ్ కుచ్ హోతా హై]]* సినిమాలో నటించి గుర్తింపు పొందింది. 1999లో *హమ్ సాథ్ సాథ్* హై సినిమాలో సహాయక పాత్రను పోషించింది. 2001లో విడుదలైన *కసమ్* సినిమాలో కూడా నటించింది. 2020లో, *ఫ్యాబులస్ లైవ్స్ ఆఫ్ బాలీవుడ్* వైవ్స్‌ వెబ్ సిరీస్ 1,2లలో నటించింది, ఈ రెండూ నెట్‌ఫ్లిక్స్‌లో ప్రసారం చేయబడ్డాయి.

## నగల డిజైనింగ్
జ్యువెలరీ డిజైనింగ్‌పై ఆసక్తితో ఉండడంతో తన కుటుంబ వ్యాపారంలోకి అడుగుపెట్టింది. ముంబైలో జ్యువెలరీ-డిజైనింగ్ లో శిక్షణ పొందింది. 2001లో సినిమాలో నటించడం మానేసిన తర్వాత నీలమ్ జ్యువెల్స్ పేరుతో స్వంత వ్యాపారాన్ని, 2004లో ముంబై నగరంలో ఒక షోరూమ్‌ను ప్రారంభించింది. 2011 ఆగస్టు 25న నీలం కొఠారి ఫైన్ జ్యువెల్స్ పేరుతో ముంబైలో మరో షోరూమ్ ప్రారంభించింది.

## ఇతర వివరాలు
1998లో *హమ్ సాథ్ సాథ్ హై* సినిమా షూటింగ్ సమయంలో కంకణిలో రెండు కృష్ణజింకలను వేటాడినందుకు, సహనటులు సల్మాన్ ఖాన్, సైఫ్ అలీ ఖాన్, సోనాలి బింద్రే, టబుతో కలిసి నీలమ్ పై వన్యప్రాణి చట్టం, ఐపిసి అభియోగాలు మోపబడ్డాయి. 2018 ఏప్రిల్ 5న జోధ్‌పూర్‌లోని సిజెఎం కోర్టు నీలమ్ ను నిర్దోషిగా తేల్చింది.

## సినిమాలు

## మూలాలు

## బయటి లింకులు

* 

వర్గం:జీవిస్తున్న ప్రజలు
వర్గం:1969 జననాలు
వర్గం:కన్నడ సినిమా నటీమణులు
వర్గం:బెంగాలీ సినిమా నటీమణులు
వర్గం:హిందీ సినిమా నటీమణులు
వర్గం:మరాఠీ సినిమా నటీమణులు
ఇండియన్ ఇన్‌స్టిట్యూట్ ఆఫ్ మేనేజ్‌మెంట్ బెంగళూరు

**ఇండియన్ ఇన్‌స్టిట్యూట్ ఆఫ్ మ్యానేజ్మెంట్** బెంగళూరు ఒక ప్రభుత్వ బిజినెస్ స్కూల్, ఈ సంస్థ భారతదేశంలోని బెంగళూరు నగరంలో ఉంది. దీనిని 1973లో స్థాపించడం జరిగింది.

ఈ సంస్థలో పోస్టు గ్రాడ్యుయేట్, డాక్టోరల్, ఎగ్జిక్యూటివ్ అలాగే విద్యలను అందిస్తారు. ఈ సంస్థ ఎంబీఏ విద్య అందించడంలో పేరుగాంచింది.

## చరిత్ర
1972లో ఐఐఎం అహ్మదాబాదు అలాగే ఇర్మా కళాశాలలను స్థాపించిన రవి జె.మత్తయి, అంతకు ముందే స్థాపించి ఉన్న ఐఐఎం కలకత్తా, అహ్మదాబాదులలో విద్యార్థుల సంఖ్య పెరగటం గమనించి మరిన్ని ఐఐఎంలు అవసరమని ప్రభుత్వానికి ప్రతిపాదించడమైనది. అలా ప్రతిపాందించిన వాటిల్లో బెంగళూరు కూడా ఒకటి. ప్రభుత్వ రంగ వ్యవస్థలలో మ్యేనేజిమెంటు తెలిసిన నిపుణులను పెంచడానికి ఈ సంస్థ స్థాపన ఉంద్దేశించబడింది. దీనికి మద్దతు ప్రకటిస్తూ కర్ణాటక ప్రభుత్వం వంద ఎకరాల భూమిని కేటాయించి 30 లక్షల పెట్టుబడిని అందించింది. 1973 అక్టోబరు 28న అప్పటి దేశ ప్రధాన మంత్రి ఇందిరా గాంధీ ఈ కళాశాలను ప్రారంభించింది.

### కళాశాల ప్రాంగణం

100 ఎకరాల విశాల విస్తీర్ణంలో ఉన్న ఈ కళాశాల ప్రాంగణం బెంగళూరు నగరానికి దక్షిణాన ఉన్న బన్నేరుఘట్ట రోడ్డులో ఉంది. కళాశాలకు దగ్గర్లో ఉన్న బెంగళూరు నమ్మ మెట్రో పింక్ లైన్ ప్రస్తుతం నిర్మాణంలో ఉంది. ఈ కళాశాల నిర్మాణ రూపాన్ని ప్రిట్జర్ ప్రైజ్, పద్మభూషణ్ అవార్డు గ్రహీత బి.వి జోషి రూపొందించారు.

ఈ కళాశాల ప్రాంగణంలో అకడమిక్ బ్లాక్లు, గ్రంథాలయం ఉన్నాయి.

## మూలాలు


వర్గం:విద్యా సంస్థలు
హర్బజన్ సింగ్ ఖల్సా

**హర్భజన్ సింగ్ ఖల్సా** (ఆగస్టు 26, 1929 - అక్టోబరు 6, 2004) ఒక ఆధునిక యోగా గురువు, అతని అనుచరులు అతన్ని యోగి భజన్ లేదా సిరి సింగ్ సాహిబ్ అని కూడా పిలుస్తారు. అతను కుండలిని యోగాను యునైటెడ్ స్టేట్స్‌కు పరిచయం చేశాడు.
## ప్రారంభ జీవితం
హర్భజన్ సింగ్ ఖల్సా ఆగస్టు 26, 1929న పంజాబ్ ప్రావిన్స్‌లోని (ప్రస్తుతం పాకిస్థాన్‌లో ఉంది) గుజ్రాన్‌వాలా జిల్లాలోని కోట్ హర్కర్న్‌లో ఒక సిక్కు కుటుంబంలో జన్మించాడు.  అతని తండ్రి డా.  కర్తార్ సింగ్ పూరి బ్రిటిష్ రాజుకు వైద్యుడిగా సేవలందించారు.  అతని తల్లి పేరు హరిక్రిషన్ కౌర్. అతని తండ్రి సిక్కు సంప్రదాయంలో పెరిగాడు, యువ హర్భజన్ సన్యాసినులు నిర్వహించే కాథలిక్ పాఠశాలలో చదువుకున్నాడు. సింగ్ తన తాత అయిన సంత్ భాయ్ ఫతే సింగ్ నుండి సిక్కు మతం ప్రాథమికాలను నేర్చుకున్నాడు.  వారిది బాగా డబ్బున్న భూస్వామి కుటుంబం, హిమాలయాల దిగువన ఉన్న వారి గ్రామంలో ఎక్కువ భాగం స్వంతం చేసుకున్నారు.

1947లో భారతదేశం హింసాత్మక విభజన కారణంగా ఖల్సా పాఠశాల విద్యకు అంతరాయం కలిగింది, అతను అతని కుటుంబం శరణార్థులుగా న్యూఢిల్లీకి వెళ్లారు.  అక్కడ, హర్భజన్ సింగ్ క్యాంప్ కాలేజీకి హాజరయ్యాడు - వేల మంది శరణార్థ విద్యార్థుల కోసం త్వరత్వరగా ఏర్పాటు చేసిన ఢిల్లీలోని సిక్కు స్టూడెంట్స్ ఫెడరేషన్‌లో క్రియాశీల సభ్యుడిగా ఉన్నారు. నాలుగు సంవత్సరాల తరువాత, అతను ఆర్థికశాస్త్రంలో మాస్టర్స్ డిగ్రీతో పట్టభద్రుడయ్యాడు.
## ఉద్యోగ జీవితం
1953లో, హర్భజన్ సింగ్ భారత ప్రభుత్వ సేవలో ప్రవేశించాడు.  అతను రెవెన్యూ డిపార్ట్‌మెంట్‌లో పనిచేశాడు, అక్కడ అతని విధులు అతన్ని భారతదేశం అంతటా తీసుకెళ్లాయి.  చివరికి, హర్భజన్ సింగ్ ఢిల్లీ విమానాశ్రయంలో కస్టమ్స్ ఇన్‌స్పెక్టర్‌గా పదోన్నతి పొందాడు.
## మూలాలు

వర్గం:యోగా
వర్గం:యోగులు
మురాద్ మహల్

**మురాద్ మహల్**, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది చార్మినార్ మండలంలోని ఒక గ్రామం.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీప ప్రాంతం
ఇక్కడికి సమీపంలో బాలాగంజ్, లాల్ దర్వాజా, గౌలీపురా, హరిబౌలి, ఫలక్‌నుమా మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో మురాద్ మహల్ మీదుగా సికింద్రాబాద్, ఫలక్‌నుమా, సఫిల్‌గూడ, ఉప్పుగూడ, బోరబండ, సనత్ నగర్ మొదలైన ప్రాంతాలకు బస్సులు నడుపబడుతున్నాయి. ఇక్కడికి సమీపంలో డబీర్‌పూర్, యాకుత్‌పురా ప్రాంతాలలో ఎంఎంటిఎస్ రైల్వే స్టేషను ఉంది.

## ప్రార్థనా మందిరాలు
* జగదాంబ దేవాలయం
* దుర్గ దేవాలయం
* మార్కండేయ దేవాలయం
* మస్జిద్-ఇ-మున్షీ సాహబ్
* మస్జిద్ ఫతే షాబ్
* హజ్రత్ ఫతేషా రైమతుల్లా

## విద్యాసంస్థలు
* మదీనా జూనియర్ & డిగ్రీ కళాశాల
* ఎంఎస్ జూనియర్ కళాశాల
* డాజ్లింగ్ ఉన్నత పాఠశాల
* మదీనా పబ్లిక్ స్కూల్
* జ్ఞాన భారతి మోడల్ హైస్కూల్

## మూలాలు

## వెలుపలి లంకెలు

వర్గం:హైదరాబాదులోని ప్రాంతాలు
అంబాలా లోక్‌సభ నియోజకవర్గం

**అంబాలా లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, హర్యానా రాష్ట్రంలోని 10 లోక్‌సభ నియోజకవర్గాలలో ఒకటి. ఈ నియోజకవర్గం పరిధిలోకి తొమిది అసెంబ్లీ స్థానాలు వస్తాయి.
 
## లోక్‌సభ నియోజకవర్గం పరిధిలో అసెంబ్లీ స్థానాలు

## ఎన్నికైన పార్లమెంటు సభ్యులు

## మూలాలు

## వెలుపలి లంకెలు

వర్గం:హర్యానా లోక్‌సభ నియోజకవర్గాలు
వర్గం:షెడ్యూల్డ్ కులాలకు కేటాయించిన లోక్‌సభ నియోజకవర్గాలు
నకుల్ మెహతా

**నకుల్ మెహతా** (జననం 1983 జనవరి 17) ఒక భారతీయ నటుడు. ఆయన హిందీ టెలివిజన్‌లో పనిచేస్తున్నాడు. 2012లో ఆయన ఆదిత్య కుమార్ పాత్రను పోషించిన ప్యార్ కా దర్ద్ హై మీఠా మీఠా ప్యారా ప్యారాతో తొలిసారిగా నటించాడు. ఇష్క్‌బాజ్‌లో శివాయ్ సింగ్ ఒబెరాయ్, బడే అచ్చే లగ్తే హై 2లో రామ్ కపూర్ పాత్రతో అతను విస్తృత గుర్తింపు పొందాడు.

2016లో ఐ డోంట్ వాచ్ టీవీతో నకుల్ మెహతా వెబ్‌ సిరీస్ లలోకి అడుగుపెట్టాడు. అతను వెబ్ సిరీస్ నెవర్ కిస్ యువర్ బెస్ట్ ఫ్రెండ్, జిందగీ ఇన్ షార్ట్, షార్ట్ ఫిల్మ్ వేద్, ఆర్యలో కూడా తన నటనతో ప్రేక్షకులను ఆలరించాడు.

## వ్యక్తిగత జీవితం
నకుల్ మెహతా 2012 జనవరి 28న గాయని జాంకీ పరేఖ్‌ను వివాహం చేసుకున్నాడు. ఈ జంటకు 2021 ఫిబ్రవరి 3న మొదటి సంతానంగా ఒక అబ్బాయి, సూఫీ జన్మించాడు.

## ఫిల్మోగ్రఫీ

### టెలివిజన్

### సినిమాలు

### వెబ్ సిరీస్

### వాయిస్ ఆర్టిస్ట్

## గ్యాలరీ

దస్త్రం:Jankee Parekh and Nakuul Mehta at SAB Ke Anokhe Awards 2015.jpg|తన భార్య జాంకీ పరేఖ్‌తో కలిసి నకుల్ మెహతా
దస్త్రం:Nakuul Mehta graces Dadasaheb Phalke Film Foundation Awards 2019-05.jpg|2019లో నకుల్ మెహతా
దస్త్రం:Disha Parmar and Nakuul Mehta at Star Parivaar Awards 2015.jpg|స్టార్ పరివార్ అవార్డ్స్ 2015లో దిశా పర్మార్ తో నకుల్ మెహతా
దస్త్రం:Photos-Nakuul-Mehta-Anya-Singh-Karan-Wahi-Jaaved-Jaaferi-and-others-at-the-trailer-launch-event-of-Never-Kiss-Your-Best-Friend-3.jpg|నెవర్ కిస్ యువర్ బెస్ట్ ఫ్రెండ్ ట్రైలర్ లాంచ్ ఈవెంట్ లో అన్య సింగ్, కరణ్ వహీ జావేద్ జాఫెరీ లతో నకుల్ మెహతా


## మూలాలు

వర్గం:1983 జననాలు
వర్గం:రాజస్థానీ ప్రజలు
వర్గం:భారత టెలివిజన్ నటులు
వర్గం:రాజస్థాన్ పురుష నటులు
వర్గం:హిందీ టెలివిజన్‌లో నటులు
వర్గం:భారత సోప్ ఒపెరా నటులు
వర్గం:భారత సినీ నటులు
వర్గం:ఉదయ్పూర్ ప్రజలు
చౌటి భాస్కర్

**చౌటి భాస్కర్**, (1939, ఆగస్టు 10 - 1990, ఫిబ్రవరి 4) తెలంగాణకు చెందిన ప్రముఖ సంగీత విద్యాంసులు. గాత్ర సంగీతంలో సంగీత విద్వాన్, గాన గంధర్వ మొదలైన బిరుదులతో సత్కరింపబడ్డారు.

## జననం, విద్య
భాస్కర్ 1939, ఆగస్టు 10న తెలంగాణ రాష్ట్రం, రాజన్న సిరిసిల్ల జిల్లా, వేములవాడ పట్టణంలో జన్మించారు. బి.ఏ. ఇంగ్లీష్ పూర్తిచేశారు.

## కుటుంబం
భాస్కర్ కు సులోచనతో వివాహం జరిగింది వారికి ముగ్గురు కుమారులు, ఒక కుమార్తె. పెద్ద కుమారుడు చౌటి రఘునందన్ తెలంగాణ ప్రభుత్వ భాషా సాంస్కృతిక శాఖలో ఫీల్డ్ ఆఫీసర్ గా విధులు నిర్వర్తిస్తున్నారు.

## సంగీత ప్రస్థానం
చిన్ననాటి నుండి సంగీతంలో మక్కువ కనబరచిన భాస్కర్, ప్రహ్లాదుని నాటకంలో ప్రహ్లాద పాత్ర పోషించి మెప్పించారు. వేములవాడలోని రాగుల లక్ష్మీరాజయ్య పంతులు వద్ద  ప్రాథమిక సంగీత శిక్షణ పొందారు. సంగీతంలో భాస్కర్ ప్రావీణ్యాన్ని గుర్తించిన వేములవాడ దేవస్థానం, సంగీతంలో ఉన్నత శిక్షణ పొందడానికి ఆర్థిక సహకారం అందించారు. దాంతో 1961లో మద్రాసులోని సెంట్రల్ మ్యూజిక్ కాలేజీలో ఉన్నత శిక్షణ పొంది సంగీత విద్వాన్ పట్టా అందుకున్నారు. ముసిరి సుబ్రహ్మణ్య అయ్యర్, డా॥డి.కె పట్టమ్మాళ్ మొదలైన సంగీత పండితుల వద్ద కర్ణాటక సంగీతంలోనూ శిక్షణ పొందారు.

మూడు దశాబ్ధాల తన సంగీత ప్రస్థానంలో దేశవ్యాప్తంగా 550 సంగీత కచేరీలు, ఆల్ ఇండియా రేడియోలో గ్రేడ్ ఏ-1 కళాకారుడిగా, దూరదర్శన్ లో కచేరీలు చేశారు. ఆంధ్రప్రదేశ్ సంగీత నాటక అకాడమీకి సంయుక్త కార్యదర్శిగా కూడా పనిచేశారు. వేములవాడ దేవస్థానంలో ప్రతి సంవత్సరం నిర్వహించే త్యాగరాజ ఉత్సవాలు భాస్కర్ గాత్ర కచేరీలోనే ప్రారంభమయ్యేవి. సొంతంగా కృతులను రచించి పాడేవారు.

## ఉద్యోగం
చిత్రలేఖనంలో ప్రవేశం ఉండడంతో తొలినాళ్ళలో వికారాబాదులో డ్రాయింగ్ టీచర్ ఉద్యోగంలో చేరి, కొన్ని సంవత్సరాలు డ్రాయింగ్ టీచర్ గా పనిచేశారు. తరువాత, సంగీతం మీదవున్న మక్కువతో సంగీతంలో అసిస్టెంట్ లెక్చరర్ పరీక్షలో ఉత్తీర్ణత పొంది ఉద్యోగం సంపాదించారు. సికింద్రాబాదులోని శ్రీ భక్త రామదాసు సంగీత కళాశాలలో 1969 నుండి 1990 వరకు గాత్ర సంగీత అధ్యాపకులుగా సేవలందించి ఎందరో విద్యార్థులను తీర్చిదిద్దారు.

## మరణం
భాస్కర్ 1990, ఫిబ్రవరి 4న హైదరాబాదులో జరిగిన రోడ్డు ప్రమాదంలో మరణించారు.

## భాస్కర్ పేరిట పురస్కారం
భాస్కర్ కుమారుడు రఘునందన్ ప్రతి సంవత్సరం భాస్కర్ జయంతి సందర్భంగా  ఆయన పేరిట పురస్కారం ఒక పురస్కారాన్ని అందిస్తున్నారు.

* 2019: కోలంక లక్ష్మణరావు
* 2022: కొమండూరి శేషాద్రి

## మూలాలు

వర్గం:1939 జననాలు
వర్గం:1990 మరణాలు
వర్గం:రాజన్న సిరిసిల్ల జిల్లా వ్యక్తులు
వర్గం:రాజన్న సిరిసిల్ల జిల్లా ఉపాధ్యాయులు
వర్గం:తెలంగాణ సంగీత విద్వాంసులు
వర్గం:ప్రభుత్వ ఉద్యోగులు
బందిపోటు సింహం

**బందిపోటు సింహం** చిరంజీవి, రజనీకాంత్, శ్రీదేవి నటించిన తెలుగు డబ్బింగ్ సినిమా. 1982, మే 21న విడుదలైన ఈ సినిమాకు రాణువ వీరన్ అనే తమిళ సినిమా మాతృక. ఎస్.పి.ముత్తురామన్ దర్శకత్వం వహించిన ఈ సినిమాను తెలుగులో పి.శ్రీనివాసరావు నిర్మించాడు.
## నటీనటులు

## సాంకేతికవర్గం
* మాటలు, పాటలు: రాజశ్రీ
* సంగీతం: ఎం.ఎస్.విశ్వనాథం, కృష్ణప్రసాద్
* నేపథ్యగాయకులు: వాణీ జయరామ్, జేసుదాస్, పి.జయచంద్రన్
* ఛాయాగ్రహణం:బాబు
* కూర్పు:కె.పి.కృష్ణ
* నృత్యాలు: సరోజ
* స్టంట్స్: ఎన్.శంకర్
* నిర్మాత: పి.శ్రీనివాసరావు (వాసు)
* దర్శకత్వం: ఎస్.పి.ముత్తురామన్

## పాటలు
# పాడండి ఒకటై చేరండి, రచన: రాజశ్రీ, గానం. జయచంద్రన్ 
# మల్లెల పందిరిలో, రచన: రాజశ్రీ, గానం. జయచంద్రన్ 
# కులికే అల్లరి అందం, రచన: రాజశ్రీ, గానం. జయచంద్రన్, వాణి జయరాం .
# ఓహో తకదిమి, రచన: రాజశ్రీ, గానం.శిష్ట్లా జానకి.

## మూలం
.   2.ఘంటసాల గళామృతము, కొల్లూరి భాస్కరరావు బ్లాగ్.

## బయటిలింకులు

వర్గం:డబ్బింగ్ సినిమాలు
వర్గం:రజనీకాంత్ నటించిన సినిమాలు
వర్గం:చిరంజీవి నటించిన సినిమాలు
వర్గం:శ్రీదేవి నటించిన సినిమాలు
వర్గం:జయమాలిని నటించిన సినిమాలు
తాండూరు రెవెన్యూ డివిజను

**తాండూరు రెవెన్యూ డివిజను**, తెలంగాణ రాష్ట్రంలోని వికారాబాదు జిల్లాలో ఉన్న ఒక పరిపాలనా విభాగం. వికారాబాదు జిల్లాలోని 2 రెవెన్యూ డివిజన్లలో ఇది ఒకటి. దీని పరిపాలనలో 8 మండలాలు ఉన్నాయి. ఈ డివిజను ప్రధాన కార్యాలయం తాండూరు పట్టణంలో ఉంది. 016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఇది చేవెళ్ళ లోక్‌సభ నియోజకవర్గంలోని తాండూర్ శాసనసభ నియోజకవర్గం పరిధిలో ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
తాండూరు డివిజన్‌లోని మండలాలు:

## మూలాలు

వర్గం:వికారాబాదు జిల్లా
వర్గం:వికారాబాదు జిల్లా రెవెన్యూ డివిజన్లు
వర్గం:2016లో ఏర్పడిన తెలంగాణ రెవెన్యూ డివిజన్లు
గురుమయి చిద్విలాసానంద

**గురుమయి చిద్విలాసానంద** 24 జూన్ 1955న మాల్తీ శెట్టిగా జన్మించారు. సిద్ధ యోగ మార్గానికి గురువుగా, ఆధ్యాత్మిక అధిపతిగా ప్రఖ్యాతిగాంచారు. భారతదేశంలోని గణేష్‌పురిలో ఈమెకు సంబంధించిన ఆశ్రమాలు ఉన్నాయి.
## ప్రారంభ జీవితం
గురుమయి తన 14 సంవత్సరాల వయస్సులో తన గురువు స్వామి ముక్తానంద నుండి ఆధ్యాత్మిక దీక్ష (శక్తిపత్) పొంది, ఆ సమయంలో ఆమె సోదరుడు స్వామి నిత్యానందను తన వారసులుగా నియమించారు. ఆమె 1982లో సన్యాసం పొందింది. ముక్తానంద ఆ సంవత్సరం తరువాత మరణించారు. ఆమె, ఆమె సోదరుడు సంయుక్తంగా సిద్ధ యోగ అధిపతులు అయ్యారు.  వారు పెద్ద సంఖ్యలో భక్తులకు వసతి కల్పించేందుకు సౌత్ ఫాల్స్‌బర్గ్ ఆశ్రమాన్ని విస్తరించారు. 1985లో నిత్యానంద సిద్ధయోగ మార్గాన్ని విడిచిపెట్టారు.
## సన్యాస జీవితం
గురుమయి సిద్ధ యోగాను యునైటెడ్ స్టేట్స్, ప్రపంచవ్యాప్తంగా విస్తృతంగా అందుబాటులో ఉన్న సిద్ధ యోగ బోధనలుగా మార్చారు.  అనేక దశాబ్దాలుగా తమ దేశాల్లోని ప్రజలను కలవడానికి ప్రయాణించిన తరువాత, బోధనా విధానం పెద్ద సంఖ్యలో భక్తుల వ్యక్తిగత సమావేశాల నుండి సిద్ధ యోగ మార్గ వెబ్‌సైట్, సిద్ధ యోగ ధ్యాన ఆశ్రమాలలో ప్రత్యక్ష ప్రసారం ద్వారా సిద్ధ యోగ బోధనలను ప్రపంచవ్యాప్త వ్యాప్తికి మార్చింది. సౌత్ ఫాల్స్‌బర్గ్‌లోని శ్రీ ముక్తానంద ఆశ్రమం, భారతదేశంలోని గణేష్‌పురిలోని గురుదేవ్ సిద్ధ పెర్త్, నిత్యానంద దేవాలయం, రోజువారీ సందర్శకులకు నిలయంగా మారాయి. గురుమయి 1989 కిండిల్ మై హార్ట్‌తో ప్రారంభించి అనేక పుస్తకాలు రాశారు.
## మూలాలు

వర్గం:ఆధ్యాత్మిక గురువులు
వర్గం:యోగాచార్యులు
వర్గం:యోగులు
నీతి టేలర్

**నీతి టేలర్‌** (ఆంగ్లం: Niti Taylor; జననం 1994 నవంబరు 8) భారతీయ బాలీవుడ్‌ నటి. తెలుగులోనూ మేం వయసుకు వచ్చాం (2012) సినిమాతో మంచి మార్కులు కొట్టేసింది. ఇందులోని 'వెళ్లిపోవే వెళ్లిపోవే' అనే పాట అప్పట్లో మంచి పాపులర్ సాంగ్ గా నిలిచింది. ఆమె ఆ తర్వాత పెళ్లి పుస్తకంలో నటించింది. ఆమె టెలివిజన్‌ స్టార్‌గా మారి టీవీ షోలతోనూ ప్రేక్షకులను ఆకట్టుకుంది. అలాగే పలు మ్యూజిక్‌ వీడియోల్లోనూ నటించింది. ఎంటీవీ ఇండియా కైసీ యే యారియాన్‌లో నందిని మూర్తిగా, గులామ్‌లో శివాని మాథుర్, ఇష్క్‌బాజ్‌లో మన్నత్ కౌర్ ఖురానా పాత్రలో నందిని మూర్తిగా ఆమె ప్రసిద్ధి చెందింది.

డిసెంబర్ 2015లో యునైటెడ్ కింగ్‌డమ్ ఆధారిత వార్తాపత్రిక ఈస్టర్న్ ఐ 50 సెక్సీయెస్ట్ ఆసియన్ ఉమెన్ లిస్ట్‌లో నీతి టేలర్ అగ్ర స్థానంలో నిలిచిన కొత్త వ్యక్తిగా నమోదైంది.

## బాల్యం
ఢిల్లీలో 1994 నవంబరు 8న ఒక గుజరాతీ తండ్రి, కోల్‌కతాకు చెందిన బెంగాలీ క్రైస్తవ తల్లికి నీతి టేలర్ జన్మించింది.

## ఫిల్మోగ్రఫీ

### టెలివిజన్

### సినిమాలు

### వెబ్ సిరీస్

### సంగీత వీడియోలు

## మూలాలు

వర్గం:1994 జననాలు
వర్గం:భారత టెలివిజన్ నటీమణులు
వర్గం:భారతీయ వెబ్ సిరీస్ నటీమణులు
వర్గం:భారత చలనచిత్ర నటీమణులు
వర్గం:హిందీ టెలివిజన్ నటీమణులు
వర్గం:తెలుగు సినిమా నటీమణులు
వర్గం:21వ శతాబ్దపు భారతీయ నటీమణులు
భార్గవ్ ఆర్ట్ ప్రొడక్షన్స్

**భార్గవ్ ఆర్ట్ ప్రొడక్షన్స్** ఒక తెలుగు చలనచిత్ర నిర్మాణ సంస్థ. ఎస్. గోపాలరెడ్డి దీనిని స్థాపించాడు. ఈ సంస్థ ఎక్కువగా కోడి రామకృష్ణ దర్శకత్వంలో సినిమాలను నిర్మించింది. అతనితో పాటు టి.ఎల్.వి.ప్రసాద్, పి.సాంబశివరావు, సంతాన భారతి, ఎ.కోదండరామిరెడ్డి మొదలైన వారు ఈ సంస్థ నిర్మించిన చిత్రాలకు దర్శకులుగా పనిచేశారు. 

చక్రవర్తి, జె.వి.రాఘవులు,కె.వి.మహదేవన్, ఎస్.బాలకృష్ణ, విద్యాసాగర్, ఇళయరాజా, మాధవపెద్ది సురేష్, వందేమాతరం శ్రీనివాస్ మొదలైన సంగీత దర్శకులు, బాలకృష్ణ, నాగార్జున, కమల్ హాసన్, మురళీమోహన్, భానుచందర్, సుమన్, అర్జున్, సురేష్, రాజశేఖర్, వడ్డే నవీన్, సుహాసిని, పూర్ణిమ, రాధ, విజయశాంతి, రోజా, రంభ, రజని, మీనా, సీత, సుకన్య, మహేశ్వరి, నిరోషా, వెన్నెల మొదలైన నటీనటులు ఈ సంస్థ నిర్మించిన చిత్రాలలో పనిచేశారు.  

## నిర్మించిన చిత్రాలు

## మూలాలు

వర్గం:సినీ నిర్మాణ సంస్థలు
ధీరజ్ దేశ్‌ముఖ్

**ధీరజ్ విలాస్‌రావ్ దేశ్‌ముఖ్** (జననం 6 ఏప్రిల్ 1980)  భారతదేశానికి చెందిన రాజకీయ నాయకుడు. ఆయన 2019లో లాతూర్ రూరల్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి ఎమ్మెల్యేగా ఎన్నికయ్యాడు.
## నిర్వహించిన పదవులు
*2014 లాతూర్ జిల్లా యూత్ కాంగ్రెస్ అధ్యక్షుడు 

*2017-2019:  లాతూర్ జిల్లా పరిషత్ సభ్యుడు

*2019-ప్రస్తుతం: ఎమ్మెల్యే 

*2020:  మహారాష్ట్ర స్టేట్ వైల్డ్ లైఫ్ బోర్డ్ సభ్యుడు

*2020:   మహారాష్ట్ర రాష్ట్ర ప్రభుత్వం మరాఠీ భాషా కమిటీ సభ్యుడు

*2020:  రాష్ట్ర ప్రభుత్వ అంచనాల కమిటీ సభ్యుడు

*2020:  రాష్ట్ర ప్రభుత్వ ప్రైవేట్ ఆసుపత్రి తనిఖీ కమిటీ (ఛారిటీ ఫండ్స్) సభ్యుడు

*2021:  మహారాష్ట్ర ప్రదేశ్ కాంగ్రెస్ కమిటీ ప్రధాన కార్యదర్శి

*2021-ప్రస్తుతం:  లాతూర్ డిస్ట్రిక్ట్ సెంట్రల్ కో-ఆప్ బ్యాంక్ లిమిటెడ్ చైర్మన్

## మూలాలు

వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:1980 జననాలు
మంచు కొండలు (సినిమా)

**మంచు కొండలు** 1982లో విడుదలైన తెలుగు డబ్బింగ్ సినిమా. మలయాళంలో ఐ.వి.శశి దర్శకత్వంలో 1981లో వెలువడిన తుషారం అనే సినిమా దీనికి మాతృక.
## నటీనటులు
* రతీష్
* సీమ
* రాణి పద్మిని
* జోస్
* బాలన్ కె. నాయర్
* కె.జాని
* కంచన్
* లాలు అలెక్స్
* నెల్లికోడ్ భాస్కరన్
* జఫ్ఫార్ ఖాన్
## సాంకేతిక వర్గం
* నిర్మాత: జాన్
* దర్శకుడు: ఐ.వి.శశి
* సంగీతం: ఇళయరాజా
* మాటలు: భూసారపు
* పాటలు: రాజశ్రీ
## విశేషాలు
ఈ చిత్రాన్ని కాశ్మీరులో చిత్రీకరించారు. దీనిని హిందీలో రాజేష్ ఖన్నా హీరోగా ఇన్సాఫ్ మై కరూంగా అనే పేరుతో పునర్మించారు.

## మూలాలు

వర్గం:1982 సినిమాలు
వర్గం:ఇళయరాజా సంగీతం అందించిన సినిమాలు
వర్గం:డబ్బింగ్ సినిమాలు
పాల్వాయి స్రవంతి

**పాల్వాయి స్రవంతి** తెలంగాణ రాష్ట్రానికి చెందిన న్యాయవాది, రాజకీయ నాయకురాలు. ఆమె 2022లో మునుగోడు నియోజకవర్గానికి జరిగే ఉప ఎన్నికకు కాంగ్రెస్ పార్టీ అభ్యర్థిగా ఖరారైంది.
## జననం, విద్యాభ్యాసం
పాల్వాయి స్రవంతి 1974లో తెలంగాణ రాష్ట్రం, నల్గొండ జిల్లా, చండూరు మండలం,  ఇడికుడ గ్రామంలో పాల్వాయి గోవర్ధన్ రెడ్డి, సృజమణి దంపతులకు జన్మించింది. ఆమె  ఎల్ఎల్ఎం పూర్తి చేసింది.
## రాజకీయ జీవితం
పాల్వాయి స్రవంతి తన తండ్రి పాల్వాయి గోవర్ధన్ రెడ్డి అడుగుజాడల్లో రాజకీయాల్లోకి వచ్చి 1999లో జరిగిన అసెంబ్లీ ఎన్నికల్లో తన తండ్రి తరపున మునుగోడులో ప్రచారంలో పాల్గొంది. ఆమె తన తండ్రి మరణాంతరం పూర్తి స్థాయిగా ప్రత్యక్ష రాజకీయాల్లోకి వచ్చి 2014లో జరిగిన తెలంగాణ శాసనసభ ఎన్నికల్లో ఆమె మునుగోడు కాంగ్రెస్ టికెట్ ఆశించగా పొత్తుల్లో భాగంగా ఆ స్థానాన్ని సీపీఐకి కేటాయించడంతో ఆమె స్వతంత్ర అభ్యర్థిగా పోటీ చేసి 27,441 ఓట్లు సాధించి రెండో స్థానంలో నిలిచింది.

పాల్వాయి స్రవంతి 2018లో జరిగిన తెలంగాణ శాసనసభ ఎన్నికల్లో ఆమె మునుగోడు ఆశించింది, కానీ కోమటిరెడ్డి రాజగోపాల్ రెడ్డికి టికెట్ దక్కడంతో ఆమె స్వచ్ఛందంగా పోటీ నుంచి త‌ప్పుకుని ఆయన గెలుపు కోసం ప‌ని చేసింది. మునుగోడు శాసనసభ్యుడిగా ఉన్న కోమటిరెడ్డి రాజగోపాల్ రెడ్డి 2022 ఆగస్టు 2న కాంగ్రెస్ పార్టీకి, ఎమ్మెల్యే పదవికి రాజీనామా చేయడంతో 2022లో జరిగే ఉప ఎన్నికకు కాంగ్రెస్ పార్టీ అభ్యర్థిగా ఆమె పేరును పార్టీ అధిష్టానం ఖరారు చేసింది.

పాల్వాయి స్రవంతి 2023 నవంబర్ 12న హైదరాబాద్ బీఆర్ఎస్ పార్టీ కార్యాలయంలో పార్టీ వర్కింగ్ ప్రెసిడెంట్, మంత్రి కేటీఆర్ సమక్షంలో భారత్ రాష్ట్ర సమితి పార్టీలో చేరింది.

## మూలాలు

వర్గం:1974 జననాలు
వర్గం:భారత జాతీయ కాంగ్రెస్ నాయకులు